open-index/open-wikipedia-markdown huggingface dataset:
অলকা পাণ্ডে

**অলকা পাণ্ডে** (; জন্ম ১৯৫৬) হ'ল এগৰাকী ভাৰতীয় শিক্ষাবিদ, লেখিকা আৰু সংগ্ৰহালয়ৰ কিউৰেটৰ।

## পটভূমি
অলকা পাণ্ডেৰ জন্ম ১৯৫৬ চনত কলকাতাত। তেওঁ নতুন দিল্লী কনভেণ্ট অৱ জেছু এণ্ড মেৰী স্কুলত অষ্ঠম শ্ৰেণীলৈকে পঢি়ছিল আৰু তাৰ পাছত কানপুৰ ছেইণ্ট মেৰী কনভেণ্ট স্কুল, আইচিএছ-ত (১৯৭২) নৱম শ্ৰেণীৰ পৰা দ্বাদশ শ্ৰেণীৰ শি‍ক্ষা সম্পন্ন কৰিছিল। 

পাণ্ডেই ১৯৮১ চনত বম্বে বিশ্ববিদ্যালয় আৰু ১৯৮৩ চনত পাঞ্জাৱ বিশ্ববিদ্যালয়ৰ পৰা কলাৰ ইতিহাসত ডাবল এম এ ডিগ্ৰী লাভ কৰে। ১৯৯৬ চনত পাঞ্জাৱ বিশ্ববিদ্যালয়ৰ পৰা কলা ইতিহাস বিষয়ত পিএইচ. ডি. ডিগ্ৰী লাভ কৰে। পাণ্ডেৰ থিচিচখন ভাৰতীয় শিল্পকলাত অৰ্ধনাৰীশ্বৰ অধ্যয়ন বিষয়ক আছিল, য'ত ভাৰতীয় ভাস্কৰ্যৰ বিশেষ উল্লেখ আছিল। ১৯৯৯ চনত তেওঁ ব্ৰিটিছ কাউন্সিলৰ জৰিয়তে চাৰ্লছ ৱালেছ ফেল'শ্বিপৰ অধীনত লণ্ডন বিশ্ববিদ্যালয়ৰ গোল্ডস্মিথ কলেজৰ পৰা স্নাতকোত্তৰ ডিগ্ৰী লাভ কৰে। 

## কেৰিয়াৰ
পাণ্ডে ১৯৯৬ চনৰ পৰা ২০০০ চনলৈকে চণ্ডীগড়ৰ পাঞ্জাৱ বিশ্ববিদ্যালয়ৰ ললিত কলা বিভাগত অধ্যাপক হিচাপে কাম কৰি কৰিছিল আৰু তাৰ আগতে চণ্ডীগড়ৰ পাঞ্জাৱ বিশ্ববিদ্যালয়ৰ ললিত কলা সংগ্ৰহালয়ৰ সঞ্চালক আছিল। 

২০০০–বৰ্তমান: বৰ্তমান তেওঁ নতুন দিল্লীৰ ইণ্ডিয়া হেবিটেট চেণ্টাৰত কলা পৰামৰ্শদাতা হিচাপে কাম কৰি আছে। পাণ্ডে তামিলনাডুৰ কইম্বাটুৰৰ ডিজে একাডেমী অৱ ডিজাইনৰ ভিজিটিং ফেকাল্টীও। 

## বঁটা

* ২০০৬ চনত, পাণ্ডেক ফ্ৰান্স চৰকাৰৰ দ্বাৰা উত্তৰাধিকাৰী হিচাপে চেভেলিয়াৰ ডেন্স এল'অৰ্ডাৰ দেছ আৰ্টছ এট দেছ লেট্ৰেছ-নাইট অৱ দ্য অৰ্ডাৰৰ অৱ আৰ্টচ এণ্ড লেটৰ্ছ বঁটা প্ৰদান কৰা হৈছিল।
* ২০০৯ চনত পাণ্ডেই অষ্ট্ৰেলিয়ান এছিয়া কাউন্সিল বিশেষ বঁটা লাভ কৰিছিল 
* ২০১৫ চনত পাণ্ডেক চণ্ডীগড় ললিত কলা একাডেমী সন্মান - কলাৰ প্ৰতি বিশিষ্ট অৱদানৰ স্বীকৃতি স্বৰূপে-অমৃতা শ্বেৰ-গিলৰ সৈতে প্ৰদান কৰা হৈছিল 
* ২০১৫ চনৰ ২৩ মাৰ্চত অলকা পাণ্ডেক ডিজাইন এণ্ড আৰ্টছৰ অধীনত ল'অৰিয়েল পেৰিছ ফেমিনা মহিলা বঁটা ২০১৫ প্ৰদান কৰা হৈছিল 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
ওছাছু এডোবৰ

**ওছাছু এডোবৰ** () (পূৰ্বতে অছাছু পল-আজিনো নামেৰে জনাজাত) এগৰাকী নাইজেৰিয়ান লিংগ সমৰ্থক আৰু থিংক হেল্প ৰিষ্ট'ৰৰ (THR) মিডিয়া আৰু নিৰাপদ বাতাৱৰণ পদক্ষেপৰ প্ৰতিষ্ঠাপক।তেওঁ এগৰাকী অনুজ্ঞাপত্ৰপ্ৰাপ্ত মানসিক স্বাস্থ্যৰ প্ৰাথমিক চিকিৎসক, সমনীয়া শিক্ষাবিদ প্ৰশিক্ষক আৰু পৰামৰ্শদাতা। লিংগ অন্তৰ্ভুক্তিৰ প্ৰচাৰক হিচাপে ওছাছুৱে HERFessions এপ তৈয়াৰ কৰিছিল, যিয়ে যৌন নিৰ্যাতনৰ পৰা ৰক্ষা পোৱা লোকসকলক সমৰ্থন প্ৰদান কৰে। ২০১৮ চনৰ মেণ্ডেলা ৱাশ্বিংটন ফেলোৰ তেওঁ প্ৰাক্তন ছাত্ৰী আৰু ইয়ং আফ্ৰিকান লিডাৰ্ছ ইনিচিয়েটিভৰ সদস্য।

## শিক্ষা
২০০৮ চনত ওছাছুৱে লাগোছ ষ্টেট ইউনিভাৰ্চিটিত ৰসায়ন বিজ্ঞানত স্নাতক ডিগ্ৰী আৰু ২০১৬ চনত লাগোছ বিজনেছ স্কুল, পেন-আটলাণ্টিক ইউনিভাৰ্চিটিৰ পৰা সামাজিক খণ্ড ব্যৱস্থাপনাত প্ৰমাণপত্ৰ লাভ কৰে। ইয়াৰ পিছত তেওঁ লাগোছ বিশ্ববিদ্যালয়লৈ যায় আৰু মেনেজাৰৰ মনোবিজ্ঞানত স্নাতকোত্তৰ ডিগ্ৰী লাভ কৰে। এগৰাকী মেণ্ডেলা ৱাশ্বিংটন ফেল'শ্বিপ পণ্ডিত হিচাপে ২০১৮ চনত তেওঁ ৰাটগাৰ্ছ বিশ্ববিদ্যালয়–নিউ ব্ৰান্সউইক, নিউ ব্ৰান্সৱিক, নিউ জাৰ্চিৰ পৰা নাগৰিক নেতৃত্বৰ প্ৰমাণপত্ৰ লাভ কৰে।
## কৰ্মজীৱন
বঞ্চিত অঞ্চলৰ মহিলা আৰু যুৱক-যুৱতীসকলক সহায় আৰু প্ৰশিক্ষণ দিয়াৰ বাবে প্ৰতিশ্ৰুতিবদ্ধ অলাভজনক সংস্থা পাষ্টৰ বিম্বো অডুকোয়া ফাউণ্ডেশ্যন(পিবিঅ'এফ)ৰ প্ৰগ্ৰেম ডাইৰেক্টৰ হিচাপে কাম কৰিছিল। কাৰ্যসূচী পৰিচালক হিচাপে তেওঁ যৌন নিৰ্যাতনৰ সজাগতা আৰু ধৰ্ষণৰ বলি হোৱা লোকসকলক পৰামৰ্শ দিয়াৰ অভিযান S.H.A.RP4U প্ৰকল্প উদ্বোধন কৰে।  অছাছুৱে ২০১৬ চনৰ সংস্কৰণৰ পিবিঅ'এফ ছোৱালী সবলীকৰণ কাৰ্যসূচীৰ নেতৃত্ব দিছিল, যিটো আন্তৰ্জাতিক কন্যা শিশু দিৱসৰ স্মৃতিত অনুষ্ঠিত হৈছিল।

বৰ্তমান তেওঁ টি এইচ আৰ মিডিয়াৰ কাৰ্যসূচীৰ প্ৰতিষ্ঠাপক আৰু পৰিচালক, যিটো সামাজিক উদ্যোগে নতুন প্ৰযুক্তি আৰু মাধ্যম ব্যৱহাৰ কৰি মহিলা আৰু কিশোৰীক ঘৰুৱা হিংসা, সৰবৰাহ আৰু অন্যান্য ধৰণৰ শোষণকে ধৰি যৌন আৰু লিংগভিত্তিক হিংসাৰ পৰা হাত সাৰিবলৈ সহায় কৰে। ওছাছুৱে ২০১৮ চনত HERFessions মোবাইল এপ্লিকেচন মুকলি কৰে। এই এপ্লিকেচনটো হৈছে যৌন আৰু লিংগভিত্তিক হিংসাৰ বলি হোৱা আৰু ৰক্ষা পোৱা লোকসকলক সহায় কৰিবলৈ ডিজাইন কৰা এটা বেনামী মঞ্চ। এই প্লেটফৰ্মত এটা অনলাইন চ্যাট ৰুম অন্তৰ্ভুক্ত কৰা হৈছে যিয়ে জীৱিতসকলক ইজনে সিজনৰ সৈতে মত বিনিময় কৰিবলৈ আৰু লিংগভিত্তিক হিংসাৰ বলি হোৱা লোকসকলক শিক্ষা, সমৰ্থন আৰু পৰামৰ্শ দিবলৈ আগ্ৰহী মনোবিজ্ঞানী, অধিবক্তা, আৰু অন্যান্য অংশীদাৰসকলৰ সৈতে পৰামৰ্শ কৰিবলৈ সক্ষম কৰে। লগতে, এপটোত অপব্যৱহাৰৰ ৰিপৰ্ট দিবলৈ এটা বৈশিষ্ট্য বুটাম আছে। তেওঁ নিৰাপদ পদক্ষেপৰ জৰিয়তে যৌন আৰু লিংগভিত্তিক হিংসাৰ বলি হোৱা লোকসকলক সহায় কৰাৰ লক্ষ্যৰে ত্ৰিমাসিক অনুষ্ঠান আয়োজন কৰে।

এগৰাকী কৰ্মী আৰু লিংগ সমৰ্থক হিচাপে তেওঁ ধৰ্ষণৰ অভিযোগৰ তদন্ত আৰু ধৰ্ষণৰ বলি হোৱা লোকসকলৰ ন্যায়ৰ দাবীত লিংগ সমৰ্থকৰ মিত্ৰজোঁটত যোগদান কৰে।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
ঐন্দ্ৰিলা মাইতি সুৰাই

thumb|২০২৪ চনৰ জানুৱাৰী মাহত কলকাতাৰ বিয়ণ্ড দ্য এজৰ নিৰ্দিষ্ট স্থানত অইণ্ড্ৰিলা মাইটি ছুৰাই।
**অইণ্ড্ৰিলা মাইটি ছুৰাই** (; জন্ম ১৯৭৮) এজন ভাৰতীয় স্বতন্ত্ৰ কিউৰেটৰ, কলা সমালোচক, আৰু কলকাতাস্থিত শিক্ষয়িত্ৰী। বাণিজ্যিক গেলেৰীৰ দৃষ্টান্তৰ বাহিৰেও তেওঁ প্ৰদৰ্শনীৰ আয়োজন কৰিছে।  তেওঁৰ প্ৰধান অৱদান নিহিত হৈ আছে কোভিড ১৯ৰ পাছৰ সময়ত প্ৰদৰ্শনী স্থানসমূহক প্ৰতিৰোধৰ স্থান হিচাপে ৰূপান্তৰিত কৰা, দেশৰ ৰাজনৈতিক পৰিস্থিতি অনুসৰণ কৰা আৰু চহৰখনৰ ৰাজহুৱা ক্ষেত্ৰত প্ৰদৰ্শনী নিৰ্মাণৰ দ্বিবাৰ্ষিক ধৰণ (প্ৰাথমিক পৰ্যায়ত) বুলি ক’ব পৰা বস্তুটোৰ শৰীৰবিজ্ঞান পৰীক্ষা-নিৰীক্ষা কৰা। তেওঁ এগৰাকী শিল্পী হিচাপে কেইবাটাও সম্প্ৰদায়ভিত্তিক কলা প্ৰকল্পতো অংশগ্ৰহণ কৰিছে।

## শিক্ষা
কলকাতাৰ ৰবীন্দ্ৰ ভাৰতী বিশ্ববিদ্যালয়ৰ পৰা অইণ্ড্ৰিলা মাইটি ছুৰাইয়ে‍ শিল্পকলা ইতিহাসত স্নাতক ডিগ্ৰী লাভ কৰিছিল। তেওঁ শান্তিনিকেতনৰ বিশ্বভাৰতীৰ সংস্কৃতি অধ্যয়ন বিভাগৰ পৰা সংস্কৃতি অধ্যয়ন বিষয়ত ডক্টৰেট ডিগ্ৰী লাভ কৰে। তেওঁ গোৱাংজু বিয়েনালে আন্তঃৰাষ্ট্ৰীয় কিউৰেটৰিয়েল পাঠ্যক্ৰমৰ পৰা স্নাতক ডিগ্ৰী লাভ কৰিছে (২০১২) 

## বঁটা আৰু অনুদান
দৃশ্য কলাৰ ওপৰত লিখা লেখাৰ বাবে ভাৰতৰ পৰা আৰ্ট স্ক্ৰাইবছ বঁটা (২০১১) লাভ কৰা অইণ্ড্ৰিলা মাইটিয়ে পৰৱৰ্তী সময়ত দক্ষিণ কোৰিয়াৰ গ্ৱাংজুৰ গ্ৱাংজু মেট্ৰ'পলিটান চিটি মিউজিয়াম অৱ আৰ্টে তেওঁলোকৰ এছিয়ান কিউৰেটৰছ এক্সচেঞ্জ প্ৰগ্ৰেমৰ অধীনত প্ৰথম গৱেষণা আৱাসিকতাৰ বাবে আমন্ত্ৰণ জনাইছিল। তেওঁ ইণ্ডিয়া ফাউণ্ডেশ্যন ফৰ দ্য আৰ্টছ, বেংগালুৰুৰ সহযোগত নতুন দিল্লীৰ খোজ ইণ্টাৰনেশ্যনেল আৰ্টিষ্ট এছ’চিয়েশ্যনত প্ৰথম কিউৰেটৰিয়েল ৰেচিডেন্সিৰ অংশগ্ৰহণকাৰী আছিল (২০১০)।

## তথ্যসূত্ৰ

শ্ৰেণী:কলা
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
মেৰী একপেৰে-এটা

**মেৰী একপেৰে-এটা** () নাইজেৰিয়াৰ এগৰাকী বেৰিষ্টাৰ আৰু কৰ্মী। আবুজাৰ নেচনেল চেণ্টাৰ ফৰ ৱমেন ডেভেলপমেণ্টৰ (এনচিডব্লিউডি) তেওঁ সঞ্চালক প্ৰধান।

## জীৱন
মেৰী ইটা নাইজেৰিয়াৰ চাৰ্টাৰ্ড ইনষ্টিটিউট অৱ টেক্সেচনৰ এগৰাকী অধিবক্তা, কৃষক আৰু সভ্য। ২০১২ চনত তেওঁ ক্ৰছ ৰিভাৰ ষ্টেটৰ গৱৰ্ণৰ হোৱাৰ বাবে চেষ্টা চলাইছিল। তেওঁ অল প্ৰগ্ৰেছিভ কংগ্ৰেছ (এপিচি)ৰ ব'ৰ্ড অৱ ট্ৰাষ্টীত দক্ষিণ-দক্ষিণ মহিলাৰ প্ৰতিনিধি।

ৰাষ্ট্ৰপতি বুহাৰীয়ে ২০১৭ চনৰ এপ্ৰিল মাহত একপেৰে-এটাক এনচিডব্লিউডিৰ সঞ্চালক প্ৰধান হিচাপে নিযুক্তি দিয়ে।

## বঁটা-সন্মান
২০২৩ চনৰ মে’ মাহত ৰাষ্ট্ৰপতি মহম্মদ বুহাৰীয়ে তেওঁক নাইজেৰিয়াৰ *নেশ্যনেল অনাৰ অৱ অফিচাৰ অৱ অৰ্ডাৰ অৱ দ্য নাইজাৰ* (OON) প্ৰদান কৰে।

## তথ্য-সংগ্ৰহ
পূজা সুদ

thumb|পূজা সুদ, ২০১২
**পূজা সুদ**  () হ'ল এগৰাকী ভাৰতীয় কিউৰেটৰ আৰু কলা ব্যৱস্থাপনা পৰামৰ্শদাতা। তেওঁ খোজ আন্তঃৰাষ্ট্ৰীয় শিল্পী সংস্থাৰ প্ৰতিষ্ঠাপক সদস্য আৰু সঞ্চালক।

## শিক্ষা
গণিতৰ স্নাতক পূজা সুদ পুনেৰ চিম্বায়’ছিছ ইনষ্টিটিউট অৱ বিজনেছ মেনেজমেণ্টৰ পৰা মাৰ্কেটিঙত এম.বি.এ. (১৯৮৪–৮৬)। চণ্ডীগড়ৰ পাঞ্জাৱ বিশ্ববিদ্যালয়ৰ পৰা তেওঁ কলা ইতিহাসত এম এ (১৯৯০–৯২) ডিগ্ৰী লাভ কৰে। বুডাপেষ্টৰ চি.ই.ইউ.ৰ পৰা তেওঁ সাংস্কৃতিক নীতিৰ প্ৰমাণপত্ৰ লাভ কৰাৰ (২০০৭) লগতে‍  ইউৰোপীয় গ্ৰীষ্মকালীন একাডেমী, আই.চি.চি.এম. ছালজবাৰ্গৰ পৰা কলা ব্যৱস্থাপনা (২০০০) বিষয়ত প্ৰমাণপত্ৰ লাভ কৰে৷

## সাফল্য
ভাৰত চৰকাৰৰ মানৱ সম্পদ উন্নয়ন (এইচ আৰ ডি) মন্ত্ৰালয়ৰ পৰা জুনিয়ৰ ফেল’শ্বিপ লাভ কৰা সুদে ১৯৯৮ চনত কলাৰ বাবে পুঁজিৰ ডাইৰেক্টৰী প্ৰস্তুত কৰিছিল। ইয়াৰ উপৰিও তেওঁ ব্ৰিটেইনৰ ক্ল’ৰ লিডাৰশ্বিপ প্ৰগ্ৰেমৰ চেভেনিং পণ্ডিত (২০০৯-২০১১)।

## প্ৰকাশন
তেওঁ হাৰ্পাৰকলিন্সৰ দ্বাৰা প্ৰকাশিত ২০১০ চনৰ দ্য খোজ বুক অৱ কনটেম্পেৰাৰী ইণ্ডিয়ান আৰ্টঃ ১৯৯৭-২০০৭ৰ সম্পাদক।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
থেলমা একিয়ৰ

**থেলমা আৰিমিবি একিয়ৰ** () এগৰাকী নাইজেৰিয়ান অধিবক্তা, সামাজিক উদ্যোগী আৰু ইমপেক্ট বিনিয়োগকাৰী যি বহু সংস্থাৰ ভিতৰত কৰ্তৃত্বশীল পদত কাৰ্যনিৰ্বাহ কৰি আহিছে।একিয়ৰে মূলতঃ মহিলা উদ্যোগীসকলৰ ওপৰত বিনিয়োগ কৰাত গুৰুত্ব আৰোপ কৰিছে। আৰ্থিক স্বাধীনতা আৰু শৈক্ষিক সুবিধাৰ জৰিয়তে শান্তি নিৰ্মাণ আৰু মহিলা আৰু যুৱক-যুৱতীসকলক সবলীকৰণত মহিলাসকলক সহায় কৰি তেওঁ নিজৰ কেৰিয়াৰ আৰম্ভ কৰিছিল। আফ্ৰিকাৰ ২২খনতকৈও অধিক দেশৰ প্ৰকল্পৰ অভিজ্ঞতা আছে। একিয়ৰে শান্তি কৰ্মী লেইমা গ্ব'ৱেৰ সৈতে সংঘাতৰ পিছৰ দেশ যেনে লাইবেৰিয়াত কাম কৰিছিল।

## শিক্ষা
থেলমা একিয়ৰে ব্ৰিটেইনৰ ইম্পেৰিয়েল কলেজ লণ্ডনৰ পৰা উদ্যোগীকৰণ আৰু উদ্ভাৱনত এম বি এ লাভ কৰে আৰু বাকিংহাম বিশ্ববিদ্যালয়ৰ পৰা এল এল বি অনাৰ্ছৰ সৈতে আইন ডিগ্ৰী লাভ কৰে। তেওঁ আফ্ৰিকান মহিলা নেতৃত্ব ইনষ্টিটিউট, আৰু আমেৰিকাৰ ইষ্টাৰ্ণ মেননাইট বিশ্ববিদ্যালয়ৰ ২০০২ চনৰ গ্ৰীষ্মকালীন শান্তি নিৰ্মাণ প্ৰতিষ্ঠানৰ প্ৰাক্তন ছাত্ৰী, যি WANEP আৰু WISPEN-আফ্ৰিকাৰ সৈতে ঘনিষ্ঠভাৱে জড়িত। একিয়ৰ ষ্টেনফৰ্ড বিশ্ববিদ্যালয়ৰ ফেলোও।

## শান্তি-প্ৰতিষ্ঠা
২০০৫ চনৰ পৰা ২০০৭ চনলৈকে একিয়ৰ দক্ষিণ আফ্ৰিকাৰ কেপ টাউন বিশ্ববিদ্যালয়ৰ চেণ্টাৰ ফৰ কনফ্লিক্ট ৰিজ'লিউচন (চিচিআৰ)ৰ সংঘাত হস্তক্ষেপ আৰু শান্তি নিৰ্মাণ সহায়ক প্ৰকল্পৰ (চিআইপিএছ) জ্যেষ্ঠ পৰিচালক আছিল। এই পদত তেওঁ পুনৰ্গঠন চলি থকা আফ্ৰিকান ৰাষ্ট্ৰসমূহৰ সংঘাতৰ পিছৰ ক্ষমতা বৃদ্ধি কৰাত সহায় কৰিছিল। ২০০৫ চনত একিয়ৰ আৰু ৰাজান বেইলীয়ে কাৰাগাৰ ৰূপান্তৰ প্ৰকল্প (PTP)ৰ ওপৰত "দক্ষিণ আফ্ৰিকাৰ সংশোধনী সেৱাত পুনৰুদ্ধাৰমূলক ন্যায়ৰ প্ৰসাৰ" নামৰ এটা প্ৰতিবেদন লিখিছিল, য'ত পুনৰুদ্ধাৰমূলক ন্যায়ৰ বিষয়বস্তুৰ ওপৰত আন্তঃৰাষ্ট্ৰীয় দৃষ্টিভংগীৰ বিষয়ে আলোচনা কৰা হৈছিল। ২০০৬ চনত একিয়ৰ আৰু নোৰিয়া মাছুম্বাই "মধ্য আফ্ৰিকাত নাগৰিক সমাজৰ শান্তি-নিৰ্মাণৰ ভূমিকা" নামৰ নীতি আলোচনা চক্ৰৰ প্ৰতিবেদন লিখিছিল। আলোচনা চক্ৰত একিয়ৰে মহিলা আৰু শান্তি প্ৰক্ৰিয়া অধিবেশনত "মহিলা, শান্তি আৰু নিৰাপত্তাৰ ওপৰত আন্তৰ্জাতিক আৰু আঞ্চলিক কাঠামো ৰূপায়ণত নাগৰিক সমাজৰ ভূমিকা" শীৰ্ষক ভাষণ প্ৰদান কৰে।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
প্ৰাগজ্যোতিষপুৰ চিকিৎসা মহাবিদ্যালয় আৰু চিকিৎসালয়

**প্ৰাগজ্যোতিষপুৰ চিকিৎসা মহাবিদ্যালয় আৰু চিকিৎসালয়** () অসমৰ গুৱাহাটীত অৱস্থিত চতুৰ্দশ চৰকাৰী চিকিৎসা মহাবিদ্যালয়।২০২৫ চনৰ ১ ফেব্ৰুৱাৰীৰ পৰা চিকিৎসা মহাবিদ্যালয়খন বহিঃ বিভাগৰ আৰম্ভণিৰ দ্বাৰা কাৰ্যক্ষম হয়।মহাবিদ্যালয়খনে ২০২৫-২৬ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰমত ১০০ গৰাকী ছাত্ৰ-ছাত্ৰীৰ নামভৰ্তিৰ বাবে প্ৰয়োজনীয় প্ৰস্তুতি সম্পূৰ্ণ কৰিছে।

## তথ্য সংগ্ৰহ

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়

## বাহ্যিক সংযোগ
*মহাবিদ্যালয়ৰ ৱেবছাইট
ৱুৰাওলা এছান

**প্ৰধান ৱুৰাওলা আদেপেজু এছান** (, ১৯০৯–১৯৮৫) এগৰাকী নাইজেৰিয়ান শিক্ষয়িত্ৰী, নাৰীবাদী আৰু ৰাজনীতিবিদ আছিল। ইবাদানৰ ইয়ালোড হিচাপে কাম কৰি তেওঁ নিজৰ ৰাজনৈতিক উচ্চাকাংক্ষাক এজন পৰম্পৰাগত অভিজাত ব্যক্তিৰ উচ্চাকাংক্ষাৰ সৈতে সংযুক্ত কৰিছিল।

১৯০৯ চনত কালাবাৰত ইবাদানৰ অজো-বাদান পৰিয়ালত ৱুৰাওলা আদেপেজু এছানৰ জন্ম হৈছিল।

ছোৱালীৰ শিক্ষাৰ বাবে সক্ৰিয় সমৰ্থন আগবঢ়োৱা লাগোছ মহিলা লীগৰ পৰা এছান গভীৰভাৱে অনুপ্ৰাণিত হৈছিল। তেওঁৰ ৰাজনৈতিক সক্ৰিয়তাই গতি লাভ কৰিছিল যেতিয়া তেওঁ আৰু আন কিছুমান মহিলাই নাইজেৰিয়ান যুৱ আন্দোলন আৰু নাইজেৰিয়া আৰু কেমেৰুণৰ ৰাষ্ট্ৰীয় পৰিষদত সক্ৰিয় ভূমিকা পালন কৰিছিল—যিবোৰ সেই সময়ত লাগোছৰ ৰাজনীতিত অতি সক্ৰিয় আছিল। কেইবছৰমানৰ পিছত তেওঁ পুনৰ নিজৰ গৃহ চহৰ ইবাদানলৈ গুচি যায়।

যদিও ঔপনিৱেশিক যুগত মহিলাসকলৰ বাবে উপলব্ধ শিক্ষাৰ সুবিধা সীমিত আছিল। ১৯৪৪ চনত তেওঁ মোলেটত ইবাদান পিপলছ গাৰ্লছ গ্ৰামাৰ স্কুল প্ৰতিষ্ঠা কৰে, যাতে মহিলাসকলক ঘৰুৱা বিজ্ঞানকে ধৰি বিভিন্ন বিষয়ত শিক্ষা প্ৰদান কৰে। কিন্তু তেওঁৰ মতামত আৰু পৰৱৰ্তী ৰাজনৈতিক ধাৰণাসমূহে বহল সমাজত নাৰীৰ স্থানৰ বিষয়ে বহুত বেছি বিস্তাৰিত দৃষ্টিভংগীৰ পোষকতা কৰা নাছিল।

১৯৫০ চনত দলীয় ৰাজনীতিত প্ৰৱেশ কৰি একচন গ্ৰুপৰ মহিলা শাখাৰ সদস্য আছিল। যদিও মহিলাসকল ভোট সংগ্ৰহৰ গুৰুত্বপূৰ্ণ আহিলা আছিল, তথাপিও কমসংখ্যককহে চৰকাৰী ক্ষমতা আৰু দলব্যাপী দায়িত্ব দিয়া হৈছিল। কিন্তু এছানে ৰেংকৰ মাজেৰে গতি কৰি তেওঁ ইবাডান ৱেষ্টৰ পৰা মনোনীত চিনেটৰ হিচাপে নাইজেৰিয়াৰ ৰাষ্ট্ৰীয় বিধানসভাৰ প্ৰথমগৰাকী মহিলা সদস্য হ’বলৈ সক্ষম হয়। এছান নেচনেল কাউন্সিল অৱ ৱমেন ছ’চাইটিৰ প্ৰতিষ্ঠাপক সদস্যও আছিল। ১৯৭৫ চনত তেওঁ ইয়ালোডে উপাধি গ্ৰহণ কৰে আৰু এইদৰে ইবাদানত উচ্চ মুখীয়ালৰ পদবী লাভ কৰে।
## তথসূত্ৰ
শ্ৰেণী:নাইজেৰিয়াৰ মহিলা অধিকাৰ কৰ্মী
এবিঅ'ডান এছিয়েট

**এবিঅ'ডুন এছিয়েট** (; জন্ম:-৩ জানুৱাৰী ১৯৮৬) এগৰাকী নাইজেৰিয়ান নাৰ্ছ, লিংগ কৰ্মী, সম্প্ৰদায় উন্নয়ন কৰ্মী আৰু ৰাজনীতিবিদ। বৰ্তমান তেওঁ নাইজেৰিয়াৰ ৰাষ্ট্ৰপতি বোলা টিনুবুৰ জ্যেষ্ঠ বিশেষ সহায়িকা হিচাপে সম্প্ৰদায় সংঘবদ্ধকৰণৰ দিশত কৰ্মৰত৷
## প্ৰাৰম্ভিক জীৱন আৰু শিক্ষা
নাইজেৰিয়াৰ অয়’ ৰাজ্যৰ অকো টাউনত জন্মগ্ৰহণ কৰা এবিঅ’ডুন এছিয়েট ইবাডানত ডাঙৰ-দীঘল হৈছিল। তেওঁ পোনপ্ৰথমে ইফেঅ’লুৱা নাৰ্চাৰী আৰু প্ৰাথমিক বিদ্যালয়ত পঢ়া-শুনা কৰে আৰু পিছলৈ ইবাদানৰ কুইন্স স্কুলত কনিষ্ঠ মাধ্যমিক শিক্ষা গ্ৰহণ কৰে। ইবাদানৰ মোলেটৰ ইউনাইটেড মিছনেৰী কম্প্ৰিহেন্সিভ কলেজত মাধ্যমিক শিক্ষা সমাপ্ত কৰি ২০০২ চনত তেওঁ ছিনিয়ৰ ছেকেণ্ডাৰী স্কুলৰ প্ৰমাণ পত্ৰ লাভ কৰে। 

এছিয়েটে অছুন ৰাজ্যৰ অগবোমোশ্ব’ৰ লাড’ক আকিণ্টোলা ইউনিভাৰ্চিটি অৱ টেকন’লজি (LAUTECH)ৰ পৰা নাৰ্চিং বিজ্ঞানত স্নাতক (বিএনএছচি) ডিগ্ৰী লাভ কৰে। ২০১৬ চনত ইবাদান বিশ্ববিদ্যালয়ৰ চিকিৎসা মহাবিদ্যালয়ৰ পৰা জনস্বাস্থ্য বিষয়ত স্নাতকোত্তৰ ডিগ্ৰী লাভ কৰে। ইয়াৰ উপৰিও তেওঁ কানাডাৰ ক’ডি ইণ্টাৰনেশ্যনেল ইনষ্টিটিউটৰ পৰা ডেভেলপমেণ্ট লিডাৰশ্বিপত ডিপ্লমা আৰু কমিউনিটি ডেভেলপমেণ্ট লিডাৰশ্বিপ আৰু পিছ বিল্ডিঙৰ চাৰ্টিফিকেট লাভ কৰিছে।

বেইজিঙৰ আন্তঃৰাষ্ট্ৰীয় ব্যৱসায় আৰু অৰ্থনীতি বিশ্ববিদ্যালয় (ইউ আই বি ই)ত আন্তঃৰাষ্ট্ৰীয় উন্নয়নত পি এইচ ডি ডিগ্ৰী লাভ কৰি আছে।
## ৰাজনৈতিক জীৱন
ক্ষমতাত থকা আৰু স্থানীয় পৰ্যায়ত শাসিতসকলৰ মাজত থকা উল্লেখযোগ্য ব্যৱধান দূৰ কৰাৰ ইচ্ছাৰ ফলত ২০১৬ চনত এছিয়েটে নাগৰিক সমাজৰ সক্ৰিয়তাৰ পৰা পূৰ্ণকালীন ৰাজনীতিলৈ পৰিৱৰ্তিত হয়।

২০১৮ চনত তেওঁ অৰোজো ৱাৰ্ডত কাউন্সিলাৰ পদৰ বাবে আবুজা পৌৰসভাৰ এলেকা পৰিষদৰ নিৰ্বাচন আৰু ২০২২ চনত এএমএচিৰ ভাইচ চেয়াৰমেন হিচাপে আবুজা পৌৰ এলেকা কাউন্সিলৰ অধ্যক্ষ পৰিষদৰ নিৰ্বাচনত প্ৰতিদ্বন্দ্বিতা কৰে।

২০২২ চনৰ মে' মাহত তেওঁক নিযুক্তি দিয়া হয় আৰু আবুজা পৌৰসভাৰ এলেকা পৰিষদৰ সন্মানীয় অধ্যক্ষ আব্দুল্লাহী কেণ্ডিডোৰ আইচিটি, দাতা সংস্থা আৰু অসামৰিক সমাজৰ জ্যেষ্ঠ বিশেষ সহায়িকা হিচাপে তেওঁ কাৰ্যনিৰ্বাহ কৰে৷ এছিয়েটে তেওঁৰ ভূমিকাত চৰকাৰ আৰু বিভিন্ন সম্প্ৰদায়ৰ অংশীদাৰৰ মাজৰ সম্পৰ্ক শক্তিশালী কৰা অসংখ্য পদক্ষেপক আগুৱাই নিয়াত গুৰুত্বপূৰ্ণ ভূমিকা পালন কৰে।

২০২৪ চনত ৰাষ্ট্ৰপতি বোলা আহমেদ টিনুবুৱে (GCFR) নাইজেৰিয়াৰ উত্তৰ মধ্য অঞ্চলৰ বাবে সম্প্ৰদায়ৰ সংযোগৰ জ্যেষ্ঠ বিশেষ সহায়িকা হিচাপে এছিয়েটক নিযুক্তি দিয়ে৷ সম্প্ৰদায় উন্নয়ন, শাসন ব্যৱস্থা বৃদ্ধি আৰু ফলপ্ৰসূ সেৱা প্ৰদান নিশ্চিত কৰাৰ প্ৰতি তেওঁৰ প্ৰতিশ্ৰুতিৰ অংশ হিচাপে তেওঁ নাইজেৰিয়াত উত্তৰ মধ্য অঞ্চলৰ বাবে নাগৰিক সমাবেশ স্থাপন কৰিবলৈ নিজৰ কাৰ্যালয় ব্যৱহাৰ কৰে, যাৰ বৈশিষ্ট্য হৈছে নাগৰিকৰ সংযোগ আৰু সক্ৰিয়কৰণৰ সুবিধা প্ৰদান কৰা এটা মঞ্চ শাসন ​​প্ৰক্ৰিয়াত অংশগ্ৰহণ কৰা।

## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:ৰাজনীতিবিদ
শ্ৰেণী:জীৱিত ব্যক্তি
মেইতেই লোককথা

thumb|খাম্বা থৈবি মহাকাব্যিক কাহিনী বিলাকৰ এটা দৃশ্য, যি প্ৰাচীন মণিপুৰৰ দক্ষিণ প্ৰদেশ প্ৰাচীন মৈৰাঙৰ কাহিনী।
**[[মেইতেই ভাষা|মেইতেই]] [[লোককথা]]** হৈছে ভাৰতৰ মণিপুৰৰ মেইটেই জনগোষ্ঠীৰ লোককথা আৰু পৌৰাণিক কাহিনী। 

এনে লোককথা পৰম্পৰাগতভাৱে প্ৰজন্মৰ পৰা প্ৰজন্মলৈ চলি থাকে। বৰ্তমান মণিপুৰ চৰকাৰে মেইটেই জনগোষ্ঠীৰ লোককথা সংৰক্ষণৰ পৰিকল্পনা কৰিছে, যিটো চৰকাৰী শিক্ষানুষ্ঠানত প্ৰাথমিক শিক্ষাৰ জৰিয়তে কাৰ্যকৰী হ’ব।

## সাধুকথা সমূহ

* এটা কুমলীয়া শিশু ৰঙালাউলৈ ৰূপান্তৰিত হোৱাৰ কাহিনী।
* হিয়াংথাউৰ কাহিনী।
* ৰাং কুকুৰ আৰু শিয়ালৰ কাহিনী।
* ডেমন কুইন।
* হেঞ্জুনাহাৰ কিংবদন্তি।
* এজন মূৰ্খ সৰু ভাইৰ কাহিনী।

## তথ্যসূত্ৰ

শ্ৰেণী:লোককথা
শ্ৰেণী:লোকগাথা
শ্ৰেণী:লোকসাহিত্য
শ্ৰেণী:সাধু
শ্ৰেণী:সাধুকথা
বিদ্যা দেহেজিয়া

**বিদ্যা দেহেজিয়া**  () এগৰাকী অৱসৰপ্ৰাপ্ত শিক্ষাবিদ আৰু কলম্বিয়া বিশ্ববিদ্যালয়ৰ ভাৰতীয় আৰু দক্ষিণ এছিয়ান কলাৰ বাৰ্বাৰা ষ্ট’লাৰ মিলাৰ অধ্যাপিকা এমেৰিটা। তেওঁ দক্ষিণ এছিয়াৰ কলা বিষয়ক ২৪খন গ্ৰন্থ আৰু অসংখ্য শৈক্ষিক গৱেষণা-পত্ৰ প্ৰকাশ কৰিছে আৰু একেটা বিষয়বস্তুৰ ওপৰত বহুতো প্ৰদৰ্শনীৰ কিউৰেট কৰিছে। 

তেওঁক ভাৰত চৰকাৰে পদ্ম ভূষণ বঁটা আৰু স্মিথছ’নিয়ানৰ নেশ্যনেল মিউজিয়াম অৱ এছিয়ান আৰ্টৰ পৰা তেওঁ ফ্ৰীয়াৰ মেডেল লাভ কৰিছে। 

## শিক্ষা
বিদ্যা দেহেজিয়াই মুম্বাইৰ ছেইণ্ট জেভিয়াৰ কলেজত শিক্ষা গ্ৰহণ কৰি ১৯৬১ চনত প্ৰাচীন ভাৰতীয় সংস্কৃতিত প্ৰথম স্থান লাভ কৰে। ১৯৬৩ চনত তেওঁ কেম্ব্ৰিজৰ নিউনহাম কলেজৰ পৰা পুৰাতত্ত্ব আৰু নৃতত্ত্বত প্ৰথম স্থান লাভ কৰে। তেওঁ ১৯৬৮ চনত কেম্ব্ৰিজত পশ্চিম ভাৰতৰ আদিম বৌদ্ধ গুহাসমূহৰ ওপৰত পি এইচ ডি সম্পূৰ্ণ কৰে।

## কেৰিয়াৰ
১৯৬৮ চনত ছিডনী বিশ্ববিদ্যালয়ত প'ষ্ট ডক্টৰেল ফেল’শ্বিপ গ্ৰহণ কৰে। ১৯৭০ চনত তেওঁ হংকং বিশ্ববিদ্যালয়ৰ প্ৰবক্তা হয়। ১৯৭৩ চনত তেওঁ দিল্লী স্কুল অৱ প্লেনিং এণ্ড আৰ্কিটেকচাৰত প্ৰবক্তাৰ পদত যোগদান কৰে। ১৯৮২ চনত কলম্বিয়া বিশ্ববিদ্যালয়ৰ সহযোগী অধ্যাপিকা হয়। ১৯৯৪ চনত তেওঁ স্মিথছোনিয়ান প্ৰতিষ্ঠানলৈ যায় আৰু ইয়াৰ ফ্ৰেয়াৰ গেলেৰী অৱ আৰ্ট আৰু আৰ্থাৰ এম. ছেকলাৰ গেলেৰিৰ মুখ্য কিউৰেটৰ আৰু উপ-সঞ্চালক হয়। ২০০২ চনত তেওঁ কলম্বিয়া বিশ্ববিদ্যালয়ৰ ভাৰতীয় কলাৰ বাৰ্বাৰা ষ্ট’লাৰ মিলাৰৰ অধ্যাপক হৈছিল আৰু ২০০৩ চনত তেওঁ সেই বিশ্ববিদ্যালয়ৰ দক্ষিণ এছিয়ান প্ৰতিষ্ঠানৰ সঞ্চালক হৈছিল।

## বঁটা আৰু সন্মান
দেহজিয়াক ভাৰত চৰকাৰে পদ্মভূষণ বঁটা প্ৰদান কৰিছিল। তেওঁক গোৱা বিশ্ববিদ্যালয়ৰ মাৰিঅ' মিৰাণ্ডা ভিজিটিং ৰিচাৰ্চ প্ৰফেছৰশ্বিপত নিযুক্তি দিয়া হৈছে। তেওঁ ২০১৯ চনত ইনফ'চিছ বঁটাৰ মানৱতা বিচাৰক হিচাপে কাৰ্যনিৰ্বাহ কৰিছিল।

দেহেজিয়াক ২০২৩ চনত ফ্ৰেয়াৰ মেডেলৰ পঞ্চদশ প্ৰাপক হিচাপে ঘোষণা কৰা হৈছিল আৰু এই বঁটা লাভ কৰা তেওঁ দক্ষিণ এছিয়াৰ কলাৰ প্ৰথমজন পণ্ডিত। 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
মাৰ্গাৰেট একপো

**মুখ্য মাৰ্গাৰেট একপো** (,২৭ জুলাই ১৯১৪ – ২১ ছেপ্টেম্বৰ ২০০৬) এগৰাকী নাইজেৰিয়ান মহিলা অধিকাৰ কৰ্মী আৰু সামাজিক সংগঠক আছিল যি দেশৰ প্ৰথম গণৰাজ্যৰ এগৰাকী অগ্ৰণী মহিলা ৰাজনীতিবিদ আৰু পৰম্পৰাগত নাইজেৰিয়ান মহিলা কৰ্মীসকলৰ এটা শ্ৰেণীৰ আগশাৰীৰ সদস্য আছিল, যিসকলে সদস্যৰ বহুতেই জাতিগত সংহতিৰ ধাৰণাসমূহৰ বাহিৰত মহিলাসকলক একত্ৰিত কৰিছিল।Sস্বাধীনতাৰ দিশত স্তৰভিত্তিক আৰু পুৰুষ প্ৰধান আন্দোলনৰ যুগত পূব নাইজেৰিয়াৰ আবা চহৰত তৃণমূল পৰ্যায়ৰ আৰু জাতীয়তাবাদী ৰাজনীতিবিদ হিচাপে মুখ্য ভূমিকা পালন কৰিছিল।
## জীৱন
ক্ৰছ ৰিভাৰ ৰাজ্যৰ ক্ৰিক টাউনত মাৰ্গাৰেট একপোৰ পৰিয়ালত একপোৱে জন্মগ্ৰহণ কৰিছিল৷ মাকৰ জৰিয়তে তেওঁ ক্ৰিক টাউনৰ ৰজা ইয়ো হনেষ্টী দ্বিতীয়ৰ ৰাজকীয় পৰিয়ালৰ সদস্য আছিল।  ১৯৩৪ চনত তেওঁ হাইস্কুলীয়া পৰ্যায়ৰ ষষ্ঠ শ্ৰেণীত উপনীত হয়৷ কিন্তু ১৯৩৪ চনত পিতৃৰ মৃত্যুৰ পিছত শিক্ষক প্ৰশিক্ষণৰ অধিক শিক্ষাৰ লক্ষ্য স্থগিত ৰখা হয়। তাৰ পিছত প্ৰাথমিক বিদ্যালয়ত ছাত্ৰ-শিক্ষক হিচাপে তেওঁ কাম কৰিবলৈ আৰম্ভ কৰে। ১৯৩৮ চনত তেওঁ জন উডো একপো নামৰ এজন চিকিৎসকৰ সৈতে বিবাহপাশত আবদ্ধ হয়।

তেওঁৰ স্বামী ইবিবিঅ’ জনগোষ্ঠীৰ, আনহাতে একপো আছিল ইগবো আৰু এফিক ঐতিহ্যৰ। পিছলৈ তেওঁলোকে আবালৈ গুচি যায়।

১৯৪৬ চনত ডাবলিন আয়াৰলেণ্ডৰ বৰ্তমানৰ ডাবলিন ইনষ্টিটিউট অৱ টেকন’লজিত বিদেশত অধ্যয়নৰ সুযোগ পায়। ঘৰুৱা বিজ্ঞানত ডিপ্লমা লাভ কৰি নাইজেৰিয়ালৈ উভতি অহাৰ লগে লগে আবাত ঘৰুৱা বিজ্ঞান আৰু চিলাই প্ৰতিষ্ঠান স্থাপন কৰে। 

বিশ্বজুৰি নাৰীৰ নাগৰিক অধিকাৰৰ বাবে ক্ৰমাৎ বৃদ্ধি পোৱা আন্দোলনৰ প্ৰতি একপোৰ সচেতনতাই তেওঁক নিজৰ দেশৰ মহিলাসকলৰ বাবেও একেধৰণৰ দাবী কৰিবলৈ আৰু নাৰীক বশ কৰাত ঔপনিৱেশিকতাবাদে লোৱা বৈষম্যমূলক আৰু নিপীড়নমূলক ৰাজনৈতিক আৰু নাগৰিক ভূমিকাৰ বিৰুদ্ধে যুঁজিবলৈ প্ৰেৰণা যোগাইছিল। তেওঁ অনুভৱ কৰিছিল যে ব্ৰিটেইনৰ মহিলাকে ধৰি বিদেশৰ মহিলাসকলে ইতিমধ্যে নাগৰিক অধিকাৰৰ বাবে যুঁজি আছে আৰু নাইজেৰিয়াৰ সমকক্ষসকলতকৈ ৰাজনৈতিক আৰু নাগৰিক বিষয়ত তেওঁলোকৰ কণ্ঠ বেছি। পিছলৈ তেওঁ বিঔপনিৱেশিকৰণৰ অগ্ৰণী নেচনেল কাউন্সিল অৱ নাইজেৰিয়া এণ্ড কেমেৰুন্স (এনচিএনচি)ত যোগদান কৰে, যিটো এটা প্ৰান্তীয় গোটক প্ৰতিনিধিত্ব কৰাৰ মঞ্চ হিচাপে প্ৰতিষ্ঠিত হয়।

সামৰিক অভ্যুত্থানে প্ৰথম গণৰাজ্যৰ অন্ত পেলোৱাৰ পিছত তেওঁ ৰাজনীতিৰ ক্ষেত্ৰত কম বিশিষ্ট পন্থা গ্ৰহণ কৰে। ২০০১ চনত কালাবাৰ বিমানবন্দৰৰ নাম তেওঁৰ প্ৰতি শ্ৰদ্ধাঞ্জলি জনাই *মাৰ্গাৰেট একপো আন্তঃৰাষ্ট্ৰীয় বিমানবন্দৰ*লৈ সলনি কৰা হয়।তাৰ ঠিক ৫ বছৰৰ পিছত তেওঁৰ মৃত্যু হয়

## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
ভূত মেলা (নেপাল)

**ভূত মেলা** (নেপালী: भुतमेला) নেপালৰ ছিৰাহা জিলাৰ কমলা নদীৰ তীৰত কাৰ্তিক মাহৰ (অক্টোবৰ/নৱেম্বৰ) পূৰ্ণিমা তিথিত অনুষ্ঠিত হোৱা এক পৰম্পৰাগত উৎসৱ। এই উৎসৱত ওজাসকলে নিজৰ পৰিয়ালৰ দেৱতাৰ দ্বাৰা, বা নিজৰ গাঁৱৰ দুষ্ট লোকৰ দ্বাৰা হোৱা যিকোনো ৰোগ তান্ত্ৰিক শক্তি ব্যৱহাৰ কৰি নিৰাময় কৰে।

## ইতিহাস
ভূত-প্ৰেত আৰু বোক্সীৰ প্ৰভাৱ নিয়ন্ত্ৰণৰ বাবে প্ৰতি বছৰে কাৰ্তিক মাহৰ পূৰ্ণিমা দিৱসত পালন কৰা এই উৎসৱৰ ইতিহাস বহু শতিকা পুৰণি। এই উৎসৱ দঁশেই উৎসৱৰ সৈতে একে সময়তে অনুষ্ঠিত কৰা হয়। এই উৎসৱৰ উৎপত্তিৰ বিষয়ে জানিব পৰা হোৱা নাই।

## কাৰ্যকলাপ
এই অনুষ্ঠানত সহস্ৰাধিক লোকে অংশগ্ৰহণ কৰে, বেছিভাগেই নেপালৰ ধনুষা জিলা আৰু ভাৰতৰ পৰা আহে। ৰাতি মানুহে মন্ত্ৰ জপ কৰে আৰু ওজাসকলে সোণামাই (सोनामाई) মন্দিৰৰ ওচৰত বিভিন্ন আচাৰ-অনুষ্ঠান কৰে। ওজাসকলে পূজাৰ নৈবদ্যসমূহক দুটা ভাগত ভাগ কৰে। প্ৰথম ভাগটো হ’ল অকালতে বা অবাঞ্চিতভাবে মৃত্যু (ভূত) হোৱা ব্যক্তিৰ আত্মাই আৱদ্ধ কৰা লোকসকলৰ বাবে। দ্বিতীয়তে, দেৱতা বা দেৱীৰ বংশৰ দ্বাৰা আক্ৰান্ত আৰু সেয়েহে ঈশ্বৰীয় বুলি গণ্য কৰাসকলৰ বাবে।

সাধাৰণতে তীৰ্থযাত্ৰাৰ বাবে আয়োজক সমিতিৰ দ্বাৰা খাদ্য আৰু অস্থায়ী বাসস্থানৰ ব্যৱস্থা কৰা হয়।

## বিতৰ্ক
এই প্ৰথাক অন্ধবিশ্বাসী আৰু নিম্নবৰ্ণৰ দলিত সম্প্ৰদায়ৰ দৰে প্ৰান্তীয় সম্প্ৰদায়ক ভুক্তভোগী কৰা হয় বুলি গণ্য কৰা হয়।

## তথ্য সংগ্ৰহ

শ্ৰেণী:নেপালৰ সংস্কৃতি
নাৰীবাদী মিত্ৰজোঁট (নাইজেৰিয়া)

**নাৰীবাদী মিত্ৰজোঁট** ( হৈছে নাইজেৰিয়াৰ যুৱ নাৰীবাদীসকলৰ এটা গোট যি নাইজেৰিয়াৰ সমাজত মহিলাসকলৰ সমতা বৃদ্ধিৰ বাবে কাম কৰে।

২০২০ চনৰ জুলাই মাহত ডামিলোলা অডুফুৱা আৰু অডুনায়ো ইৱেনিয়ে ইয়াক সহযোগিতামূলকভাৱে প্ৰতিষ্ঠা কৰিছিল।
## প্ৰকল্পসমূহ
২০২০ চনৰ অক্টোবৰ মাহত নাইজেৰিয়াত আৰক্ষীৰ বৰ্বৰতাৰ বিৰুদ্ধে “End SARS” হেচটেগ আৰু শ্লোগানেৰে গণ শান্তিপূৰ্ণ প্ৰতিবাদ আৰম্ভ হয়। ক্ষমতাৰ অপব্যৱহাৰৰ ইতিহাস থকা আৰক্ষী ইউনিট বিশেষ ডকাইতি বিৰোধী স্কোয়াড (SARS) সম্পূৰ্ণৰূপে ভংগ কৰাৰ বাবে তেওঁলোকে প্ৰতিবাদ সাব্যস্ত কৰে। সদস্যসকলে সিদ্ধান্ত লয় যে ইয়াৰ প্ৰথম প্ৰকল্প হ'ব নাইজেৰিয়ানসকলে নিজৰ সাংবিধানিক অধিকাৰ ব্যৱহাৰ কৰা সুৰক্ষা নিশ্চিত কৰাৰ জৰিয়তে শান্তিপূৰ্ণ প্ৰতিবাদক সমৰ্থন কৰা।.
## অভিযোগ
২০২১ চনৰ ১২ মাৰ্চত নাইজেৰিয়াৰ সংবাদ মাধ্যমে প্ৰকাশ কৰিছিল যে সংস্থাটো আৰু ইয়াৰ সদস্যসকলে EndSARS একাউণ্টৰ পৰা ₦২৩,০০০,০০০ (প্ৰতি বিনিময় হাৰৰ ৫১,০০০ ডলাৰৰ সমতুল্য) মূল্যৰ বিটকইন উলিয়াই ব্যক্তিগত একাউণ্টত জমা কৰে। নাৰীবাদী মিত্ৰজোঁটে এটা আনুষ্ঠানিক বিবৃতি প্ৰকাশ কৰে য'ত তেওঁলোকৰ ন্যায়ৰ প্ৰমাণ সন্নিবিষ্ট কৰা হৈছিল আৰু কোনো ধৰণৰ আৰ্থিক অসৎ ব্যৱহাৰ বা কোনো ধন ব্যক্তিগতকৰণৰ কাৰ্য্যক খণ্ডন কৰা হৈছিল। প্ৰমাণসমূহ আছিল পৰিসংখ্যা আৰু ক্ৰিপ্টো মুদ্ৰাৰ ভাষাৰ সংমিশ্ৰণ যিয়ে ডিজিটেল মুদ্ৰাই কেনেকৈ কাম কৰে সেই বিষয়ে বুজায়৷ পিছে এইবিষয়ে জ্ঞান নথকা ব্যক্তিসকলক বুজাবলৈ যথেষ্ট কঠিন হৈ পৰিছিল। অৱশেষত নাইজেৰিয়াৰ ক্ৰিপ্টো মুদ্ৰা ব্যৱসায়ী আৰু নাইজেৰিয়াৰ বাহিৰৰ তৃতীয় পক্ষৰ ক্ৰিপ্টো মুদ্ৰা ব্যৱসায়ীসকলে এই প্ৰমাণসমূহক মিছা বুলি জনায় আৰু তেওঁলোকৰ প্ৰমাণত অনিয়মআৰু বাস্তৱিক ভুলৰ উল্লেখ কৰে। তদুপৰি, নাৰীবাদী মিত্ৰজোঁটে প্ৰদান কৰা প্ৰমাণসমূহ ২০২০ চনৰ এণ্ডছাৰ্ছ প্ৰতিবাদৰ সময়ত সংস্থাটোৱে দাবী কৰা কথাৰ কিছু বিপৰীতমুখী যেন দেখা গৈছিল য’ত তেওঁলোকে দাবী কৰিছিল যে তেওঁলোকৰ সকলো আইনী সেৱা প্ৰ’-ব’নো (বিনামূলীয়া অথবা সেৱামূলক)৷ কিন্তু তেওঁলোকৰ প্ৰমাণে সেই দাবীক সমৰ্থন কৰা নাছিল৷ কাৰণ দেখা গৈছিল যে ৰাজহুৱা অনুদানৰ পৰা পোৱা নাইজেৰিয়ান নাইৰাৰ লাখ লাখ আইনী মাচুলত ব্যয় কৰা হৈছিল। ক্ৰিপ্টো মুদ্ৰা বিশেষজ্ঞসকলে সংস্থাটোক প্ৰতাৰণামূলক আৰু ইচ্ছাকৃতভাৱে প্ৰমাণসমূহ অস্পষ্ট কৰি তোলাৰ বাবে ধমক দিছিল।
## তথ্যসূত্ৰ
চুল্লাচাকি

**চুল্লাচাকি** (ইংৰাজী: Chullachaki) পেৰু আৰু ব্ৰাজিলৰ আমাজান অৰণ্যত বাস কৰে বুলি বিশ্বাস কৰা এক প্ৰকাৰৰ কিংবদন্তিমূলক জীৱ। এই জীৱটোক **চুল্লাচাকী** (Chullachaqui) আৰু শ্বাপিছিকো (Shapishico) বুলিও কোৱা হয়৷

## ব্যুৎপত্তি
কেচুয়া ভাষাত চুল্লা (chulla) বা চ'উল্লাৰ (ch'ulla) শব্দৰ অৰ্থ একক, অদ্ভুত, বিযোৰ, অসমতাপূৰ্ণ আৰু চাকি (chaki) শব্দৰ অৰ্থ হৈছে ভৰি, এতেকে চুল্লাচাকি (Chullachaki) মানে "এটা ভৰি থকা"৷ এই বানানটো কেতিয়াবা স্পেনিছ ভাষাতো ব্যৱহাৰ কৰা হয়৷

## বিৱৰণ
চুল্লাচাকি সাধাৰণতে চুটি আৰু কুৎসিত বুলি বৰ্ণনা কৰা হয়, তেওঁৰ এখন ভৰি আনখনতকৈ চুটি আৰু এখন ভৰি আনখনতকৈ ডাঙৰ, ভৰিৰ আঙুলিবোৰ পিছলৈ মূৰকৰি থাকে বা জন্তুৰ খুৰাৰ দৰে আকৃতি ধাৰণ কৰে।

কোৱা হয় যে তেওঁ নিজৰ ভুক্তভোগীসকলক তেওঁৰ পিছে পিছে জংঘলৰ গভীৰতালৈ লৈ যায় আৰু অভিজ্ঞ অভিযানকাৰী সকলেও উভতি অহাৰ পথ বিচাৰি নাপায়। তেওঁ পৰিয়ালৰ কোনো সদস্য বা বহুদিনৰ পৰা দেখা নোপোৱা আপোনজনৰ ৰূপ লৈ বা চিকাৰৰ প্ৰাণীৰ বেশ ধাৰণ কৰি এইদৰে ভুক্তভোগীক মোহিত কৰে। আনৰ স্বভাৱ অনুকৰণ কৰাৰ অলৌকিক ক্ষমতাই তেওঁৰ ছদ্মবেশক ধৰা পেলোৱাটো অসম্ভৱ কৰি তোলে৷ কেৱল তেওঁৰ সাদৃশ্যহীন ভৰি কেইটা চালেহে তেওঁক চিনাক্ত কৰিব পাৰি।

অন্য কিছুমানে কিংবদন্তিৰ মতে তেওঁ ফটা-চিটা কাপোৰ পিন্ধা অতি চাপক মানুহৰ আকৃতিত দেখা দিয়ে আৰু হাতৰ মুঠি দুটা বন্ধ কৰি জোকাৰি জোকাৰি যুঁজিবলৈ বিচাৰে। এই ক্ষেত্ৰত স্থানীয় লোকসকলে বিশ্বাস কৰে যে যদি কোনো লোকে তেওঁৰ প্ৰত্যাহ্বান গ্ৰহণ কৰি তেওঁক উপৰ্যুপৰি প্ৰহাৰ কৰে তেতিয়া তেওঁ অৰণ্যত লুকুৱাই ৰখা সকলো ধন-সম্পত্তি উলিয়াই দিয়ে। যিজনে এই প্ৰত্যাহ্বান নাকচ কৰে তেওঁ চিকাৰ কৰিব নোৱাৰা হয় আৰু দূৰ্ভাগ্যই লগ লয়: পৰিয়াল আৰু বন্ধু-বান্ধৱী শত্ৰুলৈ পৰিণত হয়, পত্নী পৰ পুৰুষৰ সৈতে গুচি যায় ইত্যাদি।

চুল্লাচাকি বৰ্ষাৰণ্যৰ যিকোনো প্ৰাণীলৈ ৰূপান্তৰিত হোৱাৰ ক্ষমতা আছে বুলি কোৱা হয়। তেওঁ এক প্ৰকাৰৰ অৰণ্য আত্মা যিয়ে মাটি আৰু জীৱ-জন্তুবোৰক পহৰা দিয়ে আৰু বনাঞ্চলত কোনো নিষেধাজ্ঞা ভংগ কৰিলে বা অন্য কোনো ধৰণে অবুদ্ধিমান কাম কৰিলে শাস্তি দিয়ে। স্থানীয় কিংবদন্তি অনুসৰি চুল্লাচাকি এটা প্ৰাচীন জীৱ প্ৰজাতি, মানৱ জাতিৰ আৱিৰ্ভাবৰ বহু আগতেই তেওঁলোক ইয়াত বাস কৰিছিল। বেছিভাগ সময়তে তেওঁলোকে মানুহৰ প্ৰতি বিশেষ আগ্ৰহ প্ৰকাশ নকৰে। মানুহৰ বাসস্থানৰ পৰা বহু দূৰৰ অৰণ্যৰ বাস কৰে, য’ত তেওঁলোকৰ নিজা বাৰী আৰু পথাৰ থাকে। যদি কোনো মানুহে সেই বাগিচাবোৰৰ অতি ওচৰত বাস কৰে তেন্তে হয়তো তেওঁলোকে সেই মানুহজনক আক্ৰমণ কৰি মন্ত্ৰ মাৰিব পাৰে। কেতিয়াবা চুল্লাচাকিয়েও মানুহৰ সন্তান এটা চুৰি কৰি নি নিজৰ সন্তান হিচাপে ডাঙৰ-দীঘল কৰিব পাৰে নাইবা শাৰীৰিক সম্পৰ্ক স্থাপনৰ উদ্দেশ্যে মানুহক ফান্দত পেলাবলৈ যত্ন কৰিব পাৰে। এইদৰে চুল্লাচাকিয়ে চুৰি কৰা মানুহজন তেওঁলোকৰ সদস্য হৈ পৰে।

## তথ্য সংগ্ৰহ

শ্ৰেণী:কিংবদন্তিমূলক জীৱ
মিউজ ইণ্ডিয়া

**মিউজ ইণ্ডিয়া** (ইংৰাজী: *Muse India*) হ’ল হাইদৰাবাদৰপৰা ইংৰাজী ভাষাত প্ৰকাশিত সাহিত্য বিষয়ক এখন ই-আলোচনী৷ ২੦੦৫ চনৰপৰা আলোচনীখন অনলাইনত দুমহীয়াকৈ প্ৰকাশ পাই আহিছে৷ আলোচনীখনৰ কোনো ছপা সংস্কৰণ নাই৷ ২੦১৭ চনত বিশ্ববিদ্যালয় অনুদান আয়োগ চমুকৈ ইউজিচিয়ে আলোচনীখনক এখন সাহিত্য বিষয়ক ই-জাৰ্নেল হিচাপে স্বীকৃতি প্ৰদান কৰে৷

## বৈশিষ্ট্য
*মিউজ ইণ্ডিয়া* হ’ল সকলোৰে বাবে মুক্ত এখন সাহিত্য বিষয়ক ই-আলোচনী৷ আলোচনীখনৰ মূল লক্ষ্য হ’ল ইংৰাজী ভাষাত ভাৰতীয় লেখকসকলৰ বাবে এখন মঞ্চ গঢ়ি তোলা৷ আলোচনীখনত সৃষ্টিশীল আৰু সমালোচনাত্মক দুয়ো ধৰণৰ লেখা প্ৰকাশ পায়৷ আৰম্ভণিৰেপৰা আলোচনীখনে ভাৰতীয় লেখকৰ ইংৰাজী ভাষাত লিখা আৰু অন্য ভাৰতীয় ভাষাৰপৰা ইংৰাজীলৈ অনূদিত কবিতা, চুটি গল্প, প্ৰবন্ধ, সাক্ষাৎকাৰ, গ্ৰন্থ সমালোচনা আদি প্ৰকাশ কৰি আহিছে৷

## সম্পাদক
আলোচনীখনৰ প্ৰতিষ্ঠাপক আৰু পৰিচালন সম্পাদক হ’ল জি সূৰ্য প্ৰকাশ ৰাও৷ উপদেষ্টা হ’ল সচিদানন্দ মহান্তি৷ মুখ্য সম্পাদক হ’ল ইউ আত্ৰেয়ী শৰ্মা৷ উপ মুখ্য সম্পাদক হ’ল স্বপ্না ডোগ্ৰা৷

## তথ্যসূত্ৰ
শ্ৰেণী:ইংৰাজী আলোচনী
শ্ৰেণী:ৱেবছাইট
শ্ৰেণী:ভাৰতত প্ৰকাশিত আলোচনী
কবিতা বালাকৃষ্ণণ

**কবিতা বালাকৃষ্ণণ** (; জন্ম ১ জুন ১৯৭৬) এগৰাকী কলা সমালোচক, কবি, সমসাময়িক কলা গৱেষক, চিত্ৰশিল্পী আৰু কলা কিউৰেটৰ। ১৯৯৮ চনৰ পৰা ১৯৯৯ চনলৈকে কলেজ অৱ ফাইন আৰ্টছ ত্ৰিবেন্দ্ৰমত কলা ইতিহাসৰ প্ৰবক্তা হিচাপে শিক্ষকতা জীৱন আৰম্ভ কৰে। পাছলৈ তেওঁ আৰ.এল.ভি. থ্ৰিপপুনিথুৰাত কলেজ অৱ মিউজিক এণ্ড ফাইন আৰ্টছ আৰু মুম্বাইৰ নেশ্যনেল ইনষ্টিটিউট অৱ ফেশ্বন টেকন’লজি (এনআইএফটি)ত অতিথি অধ্যাপক হিচাপে বক্তৃতা দিছিল। বালাকৃষ্ণণ বৰ্তমান ভাৰতৰ কেৰালা ৰাজ্যৰ ত্ৰিছুৰত থকা চৰকাৰী ললিত কলা মহাবিদ্যালয়ত কলা ইতিহাস আৰু নান্দনিকতাৰ প্ৰবক্তা। 

## একাডেমিক কেৰিয়াৰ
বালাকৃষ্ণণে‍ ১৯৯৮ চনত বৰোদাৰ মহাৰাজ ছায়াজিৰাও বিশ্ববিদ্যালয়ৰ পৰা ললিত কলাৰ ইতিহাস আৰু নান্দনিকতা বিষয়ত স্নাতকোত্তৰ ডিগ্ৰী লাভ কৰে। তাৰ পাছত তেওঁ মালয়ালম সাময়িকীত সাহিত্যমুখী চিত্ৰকলাৰ অনুশীলনৰ বিষয়ে‍ গৱেষণামূলক থিচিচ প্ৰস্তুত কৰে আৰু তাৰ বাবে তেওঁ ২০০৯ চনত কোট্টায়মৰ মহাত্মা গান্ধী বিশ্ববিদ্যালয়ৰ পৰা পি এইচ ডি লাভ কৰে। 

## বঁটা
১৩ বছৰ বয়সত তেওঁ চিত্ৰকলাৰ বাবে ছোভিয়েট দেশ নেহৰু বঁটা লাভ কৰাৰ লগতে গ্ৰীষ্মকালটো ইউক্ৰেইনৰ (পূৰ্বৰ ছোভিয়েট ইউনিয়ন) কৃষ্ণ সাগৰৰ ক্ৰিমিয়াৰ উপকূলত আৰ্টেক (শিবিৰ)ৰ আন্তঃৰাষ্ট্ৰীয় যুৱ অগ্ৰগামী শিবিৰত কটায়। 

তেওঁৰ *কেৰালাথিলে চিত্ৰকালায়ুদ বৰ্থমানম* গ্ৰন্থখনে ২০০৭ চনত ললিত কলা একাডেমীৰ পৰা মালয়ালম ভাষাৰ কলা বিষয়ক শ্ৰেষ্ঠ গ্ৰন্থৰ ৰাজ্যিক বঁটা লাভ কৰিছিল।
## চিত্ৰকলাৰ প্ৰদৰ্শনী
### দলীয় প্ৰদৰ্শনী
*‘হাইড এণ্ড চিক্’ গেলেৰী অ’ইডি, কোচি, ২০০৮। 
*'ল'মেচিন' গেলেৰী অ'ইডি, কোচি, ২০০৯। 
*ত্ৰিকানা মাটিলকম পৰুলুকাল: সমসাময়িক কলা প্ৰকল্প, মথিলকম ২০১৫।

### একক প্ৰদৰ্শনী
১.কণ্টেম্পৰেৰী আৰ্ট গেলেৰী, কেৰেলা ললিথ কালা একাডেমীৰ পৃষ্ঠপোষকতাত শ্ব'। ১৯৯৭। 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
ড’ৰা বিয়াংকা

**ড’ৰা বিয়াংকা** () আছিল এগৰাকী পোলেণ্ডৰ চিত্ৰশিল্পী আৰু চিত্ৰকৰ। তেওঁ ষ্টিল লাইফ পেইন্টিঙৰ বাবে বিশেষকৈ ফ্ৰান্সৰ দক্ষিণৰ সাগৰীয় দৃশ্য আৰু পেৰিছৰ দৃশ্য আৰু লেণ্ডস্কেপ পেইন্টঙৰ বাবে পৰিচিত আছিল। তেওঁ বহু বছৰ ধৰি পেৰিছত বাস কৰিছিল, তাৰ পিছত আইক্স-এন-প্ৰ’ভেন্সলৈ গুচি গৈছিল।

## প্ৰাথমিক জীৱন আৰু শিক্ষা
১৮৯৫ চন বা বা ১৮৯৬ চনৰ ৬ নৱেম্বৰত পোলেণ্ডৰ ৱাৰ্ছত ড’ৰা বিয়াংকাৰ নাম জন্ম হৈছিল। তেওঁৰ দেউতাক আছিল দণ্ডাধীশ, আৰু তেওঁলোকৰ পৰিয়ালটো ধনী আছিল। ৱাৰ্ছৰ কাউণ্টেছ চেচিলিয়া প্লেটাৰ-জাইবাৰ্কে প্ৰতিষ্ঠা কৰা কন্যাশিশু বিদ্যালয়ত পঢ়িছিল।

বিয়াংকাই পেৰিছৰ ইক’ল ডেছ বিউজ-আৰ্টছত ফাৰ্নাণ্ড হাম্বাৰ্ট আৰু লুই বিল’লৰ অধীনত চিত্ৰকলাৰ শিক্ষা গ্ৰহণ কৰে
।

## কেৰিয়াৰ
বিয়াংকা শিল্পী জোয়ান মিৰো আৰু জিন ককট’ৰ সৈতে বন্ধুত্ব কৰিছিল আৰু স্কুল অৱ পেৰিছ মহলৰ অংশ আছিল। ১৯২৪ চনত তেওঁ প্ৰথমবাৰৰ বাবে জোয়ান মিৰোৱে উপস্থাপন কৰা চেলন ডি অটমনত প্ৰদৰ্শন কৰে আৰু তাৰ পিছৰ বহু বছৰলৈকে তেওঁ চেলন ডি অটমনত নিজৰ কৰ্ম প্ৰদৰ্শন কৰে। ইয়াৰ উপৰিও ১৯২৪ আৰু ১৯২৫ চনত তেওঁ ছ'চাইটি ডেছ আৰ্টিষ্ট ইণ্ডেপেণ্ডেণ্টছত প্ৰদৰ্শনী কৰে; আৰু ১৯২৬ চনত চেলন ডেছ টুইলেৰীছত। 

দ্বিতীয় বিশ্বযুদ্ধৰ সময়ত তেওঁ আইক্স-এন-প্ৰভেন্সত বসতি স্থাপন কৰে।

## মৃত্যু আৰু উত্তৰাধিকাৰ
১৯৭৯ চনৰ ৮ ছেপ্টেম্বৰত ফ্ৰান্সৰ লে চেছনেত বিয়াংকাৰ মৃত্যু হয়। ফাউণ্ডেশ্যন ৰোজ টাউপিন–ড’ৰা বিয়াংকা তেওঁৰ নামেৰে নামকৰণ কৰা এটা ফৰাচী ফাউণ্ডেচন, যিয়ে যুৱ চিত্ৰশিল্পীক পেৰিছৰ ইক'ল ডেছ ব'জ-আৰ্টছত অংশগ্ৰহণ কৰিবলৈ বাৰ্ষিক বৃত্তি প্ৰদান কৰে।

বিয়াংকাৰ শিল্পকৰ্ম বেছিভাগেই পাহৰি যোৱা হৈছিল যদিও তেওঁৰ শিল্পকৰ্মৰ প্ৰতি দ্বিতীয়টো ঢৌ অনুভৱ কৰিছে। ২০২৩ চনত পেৰিছৰ পোলেণ্ডৰ পুথিভঁৰালত একক প্ৰদৰ্শনী অনুষ্ঠিত হয়। তেওঁৰ চৰিত্ৰটো অৰিয়েল ফেৰেৰৰ পৰিচালনা আৰু টেলিভিছন ডি কাটালুনিয়া (টিভি৩)ৰ প্ৰযোজনাত টেলিভিছন ছবি *মিৰো*(২০২৩)ত অভিনয় কৰি দেখুওৱা হয়।
## তথ্য সূত্ৰ

শ্ৰেণী:চিত্ৰশিল্পী
শ্ৰেণী:পোলেণ্ডৰ ব্যক্তি
শ্ৰেণী:মৃত ব্যক্তি
এষ্টাৰ ইবাংগা

**এষ্টাৰ ইবাংগা** (; জন্ম: ৩১ মাৰ্চ ১৯৬১) এগৰাকী নাইজেৰিয়ান পেষ্টৰ আৰু "Women Without Walls Initiative" ৰ প্ৰতিষ্ঠাপক। নাইজেৰিয়াৰ জোছত বিভিন্ন জাতি আৰু ধৰ্মৰ লোকৰ মাজত শান্তি প্ৰচাৰৰ বাবে তেওঁ *৩২ সংখ্যক নিৱানো শান্তি বঁটা* লাভ কৰে৷ 
## জীৱন
১৯৬১ চনৰ ৩১ মাৰ্চত আবুমাদগা আউটা আৰু মৰিয়ামু আবিমিকুৰ ঘৰত ইবাংগাই জন্মগ্ৰহণ কৰিছিল৷ তেওঁ দহটা সন্তানৰ ভিতৰত সপ্তম আৰু আঠগৰাকী কন্যাৰ ভিতৰত এগৰাকী আছিল। তেওঁৰ দেউতাক আছিল এজন পুলিচ যিয়ে নিজৰ সাহস আৰু সততাৰ বাবে বঁটা লাভ কৰিছিল। তেওঁ দেউতাকৰ বিষয়ে কৈছে, “মোৰ দেউতা এজন প্ৰাৰ্থনা কৰা মানুহ আৰু এজন ভাববাদী আছিল। আমি জন্ম লৈ ডাঙৰ-দীঘল হৈছিলোঁ প্ৰাৰ্থনাৰ পৰিৱেশত। তেওঁ মোৰ নাম ৰাখিলে বাবান মেচে যাৰ অৰ্থ মহান নাৰী।” তেওঁৰ মাতৃ মাৰিয়ামু আবিমিকু; গীৰ্জাৰ ফেল'শ্বিপ (জুমন্তান মাটা)ৰ সৈতে জড়িত আৰু তেওঁ আৰম্ভ কৰা মিছন ভ্ৰমণৰ বাবে “মামা মিছন” নামেৰে জনাজাত এগৰাকী গৃহিণী আছিল। ২৫ বছৰীয়া স্বামী ইকোডেম ইবাংগাৰ সৈতে বিবাহিত৷ তেওঁৰ দুগৰাকী কন্যা উয়াই আৰু ইফিঅ’ক।
## শিক্ষা
ইবাংগাই ১৯৬৮ চনৰ পৰা ১৯৭৩ চনলৈকে জোছ নৰ্থ স্থানীয় চৰকাৰী এলেকাৰ জোছ নৰ্থ স্থানীয় চৰকাৰী এলেকাৰ ছেইণ্ট পল’ছ প্ৰাইমেৰী স্কুলত কাছুৱান কাজিত শিক্ষা আৰম্ভ কৰে। লুই কলেজ (জছ)ত ১৯৭৮ চনত তেওঁ স্কুল অৱ বেচিক ষ্টাডিজ, জাৰিয়া, কাডুনা ষ্টেটত উন্নত পৰ্যায়ৰ কাৰ্যসূচীত নামভৰ্তি কৰে য'ত তেওঁ অন্তৱৰ্তীকালীন যৌথ মেট্ৰিক ব'ৰ্ড (আইজেএমবি) প্ৰমাণপত্ৰ লাভ কৰে। ব্যৱসায়ৰ প্ৰতি থকা তেওঁৰ আকৰ্ষণৰ ফলত তেওঁ ১৯৭৯ চনৰ পৰা ১৯৮৩ চনলৈকে জাৰিয়া, কাডুনা ৰাজ্যৰ আহমদু বেলো বিশ্ববিদ্যালয়ত ব্যৱসায় প্ৰশাসনত স্নাতক ডিগ্ৰী লাভ কৰে। ২০০১ চনত তেওঁ জছ বিশ্ববিদ্যালয়ৰ পৰা এম বি এ ডিগ্ৰী লাভ কৰে।
## কৰ্ম
পেষ্টৰ ইবাংগাই নেচন প্লেন কনচৰ্টিয়ামত কৰ্ম অভিজ্ঞতা আৰম্ভ কৰিছিল য'ত তেওঁ এগৰাকী যুৱ স্নাতক হিচাপে বাধ্যতামূলক এবছৰীয়া নেচনেল ইউথ চাৰ্ভিচ কৰ্পছ কাৰ্যসূচীত সেৱা আগবঢ়াইছিল। এন ৱাই এছ চিৰ পিছত জোছ ষ্টীল ৰলিং মিলছত চাকৰি পায় য’ত তেওঁ মাৰ্কেটিং অফিচাৰ হিচাপে কাম কৰে। তাৰ পিছত নাইজেৰিয়াৰ চেণ্ট্ৰেল বেংকত কাম কৰিছিল আৰু তাতেই তেওঁ মেনেজাৰ হিচাপে পদোন্নতি লাভ কৰে। ১৯৯৫ চনত ষোল্ল বছৰৰ পিছত তেওঁ এই চাকৰি এৰি থৈ যায় যাতে তেওঁ জোছৰ গীৰ্জাৰ নেতৃত্ব দিয়া প্ৰথমগৰাকী মহিলা হ'ব পাৰে। 
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
ইবিজোক ফাব'ৰ'ড

**ইবিজোক ফাব'ৰ'ড** () নাইজেৰিয়াৰ অ-লাভজনক ElectHER ৰ সহ-প্ৰতিষ্ঠাপক আৰু মুখ্য কাৰ্যবাহী বিষয়া।

## জীৱনী
ফাব’ৰ’ডৰ জন্ম হৈছিল অছুন ৰাজ্যত। তেওঁৰ পিতৃ ওবাফেমি আওলোৱো বিশ্ববিদ্যালয়ৰ উপাচাৰ্য মাইকেল ফাব’ৰ’ড।

ফাব’ৰ’ডে ওবাফেমি আওলোৱো বিশ্ববিদ্যালয়ৰ পৰা ইতিহাস আৰু আন্তঃৰাষ্ট্ৰীয় সম্পৰ্কত স্নাতক ডিগ্ৰী, ইক’ল ডি মেনেজমেণ্ট ডি নৰ্মাণ্ডীৰ পৰা প্ৰজেক্ট মেনেজমেণ্টত স্নাতকোত্তৰ ডিগ্ৰী আৰু লণ্ডন স্কুল অৱ ইকনমিক্সৰ পৰা ছ’চিয়েল বিজনেছ এণ্ড এণ্টাৰপ্ৰেনিউৰশ্বিপত স্নাতকোত্তৰ ডিগ্ৰী লাভ কৰিছে।

ফেব’ৰ’ডে ব্যৱসায়ত স্নাতক ডিগ্ৰী লাভ কৰিছে। ব্ৰিটেইনৰ বৈদেশিক আৰু কমনৱেলথ কাৰ্যালয়ত কাম কৰিছিল, সমগ্ৰ পশ্চিম আফ্ৰিকাত নীতি, বাণিজ্য আৰু বিনিয়োগ সম্পৰ্কৰ নেতৃত্ব দিছিল। তেখেতে চৰকাৰ আৰু ব্ৰেণ্ডৰ বাবে যোগাযোগ অভিযান পৰিচালনা কৰিছিল আৰু আফ্ৰিকা প্ৰতিবেদনৰ বাবে আঞ্চলিক ব্যৱসায় উন্নয়ন পৰিচালক উপ-চাহাৰা আফ্ৰিকা হিচাপে কাম কৰিছিল।

২০১৯ চনৰ নাইজেৰিয়াৰ সাধাৰণ নিৰ্বাচনৰ ফলত মহিলা প্ৰাৰ্থীৰ নিৰ্বাচনৰ মাত্ৰ চাৰি শতাংশ হোৱাৰ পিছত ফেব’ৰ’ডে চৰকাৰত মহিলাৰ সংখ্যা বৃদ্ধিৰ বাবে ElectHER প্ৰতিষ্ঠা কৰে। তেওঁ নিৰ্বাচনৰ তথ্য বিশ্লেষণৰ বাবে প্ৰথমটো আফ্ৰিকান মোবাইল এপৰ নেতৃত্বও দিয়ে

## বঁটা
* ২০১৯: এটা যুৱ বিশ্ব ২০১৯ ডাচ এম এফ এ
* ২০১৯: দ্য ফিউচাৰ এৱাৰ্ডছ আফ্ৰিকাৰ বাবে ৰাজহুৱা সেৱাৰ মনোনীত
* ২০২২: ১০০ মহিলা (বিবিচি)
* ২০২৩: গ্ল'বেল চিটিজেনৰ ১৮গৰাকী গোলকীয় সক্ৰিয় কৰ্মী

## তথ্যসূত্ৰ
শ্ৰেণী:নাইজেৰিয়াৰ মহিলা অধিকাৰ কৰ্মী
উষা গাংগুলী

**উষা গাংগুলী **  (; ১৯৪৫ – ২৩ এপ্ৰিল ২০২০) এগৰাকী ভাৰতীয় নাট পৰিচালক, অভিনেত্ৰী আৰু সক্ৰিয় কৰ্মী। তেওঁ ১৯৭০ আৰু ১৯৮০ দশকত কলকাতাৰ হিন্দী থিয়েটাৰত কৰা কামৰ বাবে বেছিকৈ পৰিচিত। ১৯৭৬ চনত তেওঁ ৰংগকৰ্মী থিয়েটাৰ গ্ৰুপ প্ৰতিষ্ঠা কৰে, যি মহাভোজ, ৰুদালী, ক'ৰ্ট মাৰ্শ্বেল, অন্তৰযাত্ৰা আদি প্ৰযোজনাৰ বাবে পৰিচিত। পদাতিকৰ (১৯৭২ চনত প্ৰতিষ্ঠিত) অভিনেতা শ্যামানন্দ জালানৰ বাহিৰে তেওঁ আছিল কলকাতাত হিন্দী নাট চৰ্চা কৰা একমাত্ৰ আন এগৰাকী নাট্য পৰিচালক, যি গৰাকী ব্যক্তি মূলতঃ  বাংলা ভাষী।

১৯৯৮ চনত ভাৰতৰ ৰাষ্ট্ৰীয় সংগীত, নৃত্য আৰু নাটক একাডেমী- সংগীত নাটক একাডেমীয়েয়ে প্ৰদান কৰা সংগীত নাটক একাডেমী বঁটা লাভ কৰে।[6] গুড়িয়া ঘৰ নাটকৰ বাবেও তেওঁক পশ্চিম বংগ চৰকাৰে শ্ৰেষ্ঠ অভিনেত্ৰী হিচাপে সন্মানিত কৰে।

## তথ্য সংগ্ৰহ

*
## বাহ্যিক সংযোগ
* Rangkarmee, website
*

শ্ৰেণী:সংগীত নাটক একাডেমী বঁটা বিজয়ী
শ্ৰেণী:ভাৰতীয় মঞ্চ অভিনেত্ৰী
ইলতিজা মুফতি

**ইলতিজা মেহবুবা মুফতি** (ইংৰাজী : **Iltija Mehbooba Mufti**) এগৰাকী ভাৰতীয় ৰাজনীতিবিদ । জম্মু-কাশ্মীৰৰ প্ৰাক্তন মুখ্যমন্ত্ৰী মেহবুবা মুফতীৰ কন্যা। 

## ৰাজনৈতিক কেৰিয়াৰ
ভাৰতীয় সংবিধানৰ ৩৭০ অনুচ্ছেদ বাতিলৰ পিছত ২০১৯ চনত মাতৃ মেহবুবা মুফতীক আটক কৰি ৰখাৰ সময়তে ইলতিজাই চৰ্চালৈ আহে। এই সময়ছোৱাত ইলটিজাই মাকৰ ছ’চিয়েল মিডিয়া পৰিচালনা কৰিছিল আৰু কাশ্মীৰৰ পৰিস্থিতিৰ বিষয়ে ৰাজহুৱাভাৱে কয়। কেন্দ্ৰীয় চৰকাৰৰ কাৰ্যক প্ৰত্যাহ্বান জনাইছিল আৰু অঞ্চলটোৰ মানৱ অধিকাৰৰ বিষয়সমূহৰ ওপৰত আলোকপাত কৰিছিল। ২০২৪ চনৰ লোকসভা নিৰ্বাচনত তেওঁৰ ঘৰুৱা আসন বিজবেহাৰাত পৰাস্ত হৈছিল এইদৰে ২২ বছৰৰ পাছত ঘৰুৱা ক্ষেত্ৰত পিডিপিৰ প্ৰথমটো পৰাজয়। 

## তথ্য উৎস

শ্ৰেণী:ৰাজনীতিবিদ
এষ্টাৰ ইজেৱেৰে

**এষ্টাৰ ইজেৱেৰে** () কানাডাত থকা নাইজেৰিয়ান সংবাদ মাধ্যম আৰু যোগাযোগ বিশেষজ্ঞ, লেখিকা, মহিলা আৰু শিশুৰ অধিকাৰৰ সমৰ্থক। ইয়াৰ উপৰিও তেওঁ *দ্য গাৰ্ডিয়ান*ৰ স্তম্ভলেখক আৰু বিভিন্ন পটভূমিৰ মহিলাসকলক সবলীকৰণ আৰু উদযাপনৰ বাবে প্ৰতিশ্ৰুতিবদ্ধ সংস্থা উইমেন অৱ ৰুবিজৰ চিইঅ’ হিচাপেও কাম কৰে।

ইজেৱেৰে *ৰুবিজ ইংক ইনিচিয়েটিভ ফৰ ৱমেন এণ্ড চিলড্ৰেন*ৰ প্ৰতিষ্ঠাপক, যিয়ে *ৱাক এগেইনষ্ট ৰেপ, উইমেন অৱ ৰুবিজ, প্ৰজেক্ট কেপেবল, ৰুবিজ ইংক মিডিয়া* আৰু *কলেজ একাউইণ্টেন্স ৰেপ এডুকেচন* কৰ্মশালাকে ধৰি কেইবাটাও মহিলা আৰু ছোৱালী শিশু সম্পৰ্কীয় প্ৰকল্প সামৰি লয়। ৰুবিজ ইংকৰ সৈতে তেওঁৰ কেৰিয়াৰৰ আৰম্ভণিতে তেওঁ সকলো প্ৰকল্পৰ বাবে স্ব-পুঁজি দিবলগীয়া হৈছিল।

২০১৩ চনত ধৰ্ষণৰ বিৰুদ্ধে তেওঁৰ সক্ৰিয়তাই তেওঁক *ব্ৰেকিং দ্য চাইলেন্স* নামৰ কিতাপখন লিখিবলৈ বাধ্য কৰে, যিখন কিতাপে ধৰ্ষণ আৰু ইয়াৰ আনুষংগিক দিশসমূহৰ বিষয়ে অৱগত কৰে। পুৰুষৰ সাহস উদযাপন কৰিবলৈ তেওঁ পুৰুষৰ বাবে Men Who Inspire নামৰ এটা সম্প্ৰদায় নেতৃত্ব দিয়ে।

২০১৫ চনত ইজেৱেৰে মহিলাসকলক সবলীকৰণ আৰু উদযাপনৰ লক্ষ্যৰে বাতৰি কাকতৰ স্তম্ভ হিচাপে আৰম্ভ হোৱা *ৱমেন অৱ ৰুবিজ* নামৰ এখন মঞ্চ প্ৰতিষ্ঠা কৰে। তাৰ পিছত ই এক বিশ্বব্যাপী সম্প্ৰদায়লৈ বিকশিত হৈছে,-যিয়ে ৱমেন অৱ ৰুবিজৰ ৱেবছাইট আৰু বাতৰি কাকতৰ স্তম্ভৰ জৰিয়তে এক হাজাৰৰো অধিক মহিলাক চৰ্চা লাভ কৰিছে।ৱমেন অৱ ৰুবিজে নাইজেৰিয়া আৰু কানাডা দুয়োখন দেশতে কাম কৰে, যিয়ে সমগ্ৰ বিশ্বৰ মহিলাসকলৰ কণ্ঠ আৰু কৃতিত্বক বৃদ্ধি কৰে। ২০২২ চনৰ মে' মাহত এষ্টাৰে *কেটালাইজিং চেঞ্জ উইক ২০২২* (CCW2022)ৰ সময়ত সংবাদ মাধ্যম আৰু ৰাজহুৱা নীতিৰ ওপৰত অনুঘটক ২০৩০ অধিবেশন আয়োজন কৰে, যিটো আছিল কৌশলগত সংবাদ মাধ্যমৰ সংযোগৰ জৰিয়তে সামাজিক পৰিৱৰ্তনক আগুৱাই নিয়াৰ লক্ষ্যৰে ভাৰ্চুৱেল কৰ্মশালা।

২০২৩ চনৰ আগষ্ট মাহত ইজেৱেৰে মিডিয়া ভিজিবিলিটি বুটকেম্প আৰম্ভ কৰে, যিটো ব্যক্তিসকলক তেওঁলোকৰ মিডিয়াৰ উপস্থিতি বৃদ্ধি কৰাৰ দক্ষতাৰে সবলীকৰণ আৰু কৌশলগত যোগাযোগৰ জৰিয়তে তেওঁলোকৰ প্ৰভাৱ বৃদ্ধি কৰিবলৈ ডিজাইন কৰা এটা অনুষ্ঠান। বুটকেম্পে অংশগ্ৰহণকাৰীসকলক কেনেকৈ বাধ্যতামূলক আখ্যানসমূহ তৈয়াৰ কৰিব লাগে, মিডিয়া আউটলেটসমূহৰ সৈতে ফলপ্ৰসূভাৱে জড়িত হ'ব লাগে, আৰু তেওঁলোকৰ দৃশ্যমানতা আৰু প্ৰভাৱ বৃদ্ধি কৰিবলৈ বিভিন্ন মিডিয়া প্লেটফৰ্মসমূহৰ লাভাৰ্জন কৰিব লাগে- সেইবিষে শিকোৱাত মনোনিৱেশ কৰে। কানাডাৰ টৰণ্টোত অনুষ্ঠিত হোৱা *পেছবডছ গালা নাইট*ত তেওঁ ২০২৪ চনৰ ছ'চিয়েল ইমপেক্ট বঁটা লাভ কৰে।

## ব্যক্তিগত জীৱন
ইজেৱেৰে দুটা ল’ৰা-ছোৱালীৰ একক মাতৃ। *দ্য ছান*ৰ সৈতে হোৱা এক সাক্ষাৎকাৰত, তেওঁৰ পূৰ্বৰ স্বামীৰ লগত হোৱা বিচ্ছেদৰ বিষয়ে কওঁতে, তেওঁ বিবাহত ঘৰুৱা হিংসাৰ সন্মুখীন হোৱা মহিলাসকলক এনে সম্পৰ্কত দীৰ্ঘম্যাদী স্থিতি পুনৰ বিবেচনা কৰিবলৈ পৰামৰ্শ আৰু উৎসাহিত কৰে।

## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
শ্ৰেণী:শিশু অধিকাৰ
শ্ৰেণী:লেখিকা
ছিমি জনছন

**ছিমিছালা ওলায়েমি অনিবুৱে জনছন**(১৯২৯ – ২০০০) এগৰাকী নাইজেৰিয়ান দন্ত চিকিৎসক আৰু মহিলাৰ অধিবক্তা আছিল যিয়ে দেশৰ দ্বিতীয় গণৰাজ্যৰ সময়ত সামাজিক উন্নয়ন আৰু সংস্কৃতিৰ মন্ত্ৰী হিচাপে কাৰ্যনিৰ্বাহ কৰিছিল। জনছন আৰু গ্ৰেচ গুওবাডিয়া দুয়োজনে ১৯৫৭ চনত দন্ত চিকিৎসক হিচাপে যোগ্যতা অৰ্জন কৰি নাইজেৰিয়াৰ প্ৰথম প্ৰশিক্ষিত মহিলা দন্ত চিকিৎসক হিচাপে পৰিগণিত হয়। ইয়াৰ উপৰিও তেওঁ এলাইড বেংক আৰু নেচনেল কাউন্সিল অৱ উইমেন ছ’চাইটিৰ লাগোছ ষ্টেট শাখাৰ অধ্যক্ষ আছিল, আৰু নাইজেৰিয়াৰ নেশ্যনেল পোষ্টগ্ৰেজুৱেট মেডিকেল কলেজৰ ফেলো আছিল৷
## জীৱন
জনছনৰ জন্ম হৈছিল লাগোছ দ্বীপত, আলফ্ৰেড লাটুণ্ডে আৰু হেৰিট চুজান জনছন (জন্ম ক্ৰাউথাৰ নিকোল)ৰ পৰিয়ালত। পিতৃ-মাতৃৰ তেওঁ শেষ সন্তান আছিল। তেওঁৰ পিতৃ এজন অধিবক্তা আৰু ১৯৩৩ চনত নেচনেল বেংক অৱ নাইজেৰিয়াৰ প্ৰতিষ্ঠাপক সঞ্চালক আছিল৷ তেওঁৰ ককাক আছিল হাৰ্বাৰ্ট মেকাউলে। জনছনে চিএমএছ গাৰ্লছ স্কুল লাগোছত শিক্ষা গ্ৰহণ কৰিছিল। ১৯৫৪ চনৰ পৰা ১৯৫৭ চনলৈকে তেওঁ চাণ্ডাৰলেণ্ড টেকনিকেল কলেজ আৰু ডাৰহাম বিশ্ববিদ্যালয়ত দন্ত চিকিৎসক হিচাপে যোগ্যতা অৰ্জন কৰে।তেওঁ আৰু সহযোগী নাইজেৰিয়ান গ্ৰেচ গুওবাডিয়াই একে বছৰতে স্নাতক ডিগ্ৰী লাভ কৰি দেশৰ প্ৰথম দুগৰাকী প্ৰশিক্ষিত মহিলা দন্ত চিকিৎসক হিচাপে পৰিগণিত হয়। জনছনে ডেণ্টেল চাৰ্জাৰীত স্নাতক ডিগ্ৰী আৰু গুওবাডিয়াই ডেণ্টেল চাৰ্জাৰীৰ অনুজ্ঞাপত্ৰ লাভ কৰে। পিছলৈ জনছনে গ্লাছগোৰ ৰয়েল কলেজ অৱ চাৰ্জনছত অৰ্থডণ্টিষ্ট হ’বলৈ পঢ়িছিল। এই প্ৰক্ৰিয়াত তেওঁ নাইজেৰিয়াৰ প্ৰথমগৰাকী মহিলা মহিলা উন্নয়ন, চৰকাৰ আৰু দেশখনৰ অন্যান্য মহিলা সংগঠনসমূহৰ মাজত কৰ্ম সম্পৰ্ক স্থাপনৰ দায়িত্ব দিয়া কমিটী হিচাপে পৰিগণিত হয়।শ্বাগাৰী প্ৰশাসনৰ পিছতো জনছনে লিংগ বিষয়ত পৰামৰ্শদাতা ভূমিকা পালন কৰি থাকিল। ১৯৮৫ চনত কেনিয়াৰ নাইৰোবিত অনুষ্ঠিত হোৱা মহিলা সম্পৰ্কীয় তৃতীয় বিশ্ব সন্মিলনত নাইজেৰিয়াৰ প্ৰতিনিধি দলৰ মুৰব্বী আছিল। সন্মিলনৰ পৰামৰ্শৰ এটা অংশ আছিল সদস্য ৰাষ্ট্ৰসমূহে নাৰীৰ বিৰুদ্ধে বৈষম্য দূৰ কৰা আৰু উন্নয়নৰ প্ৰয়াসত মহিলাসকলৰ অংশগ্ৰহণ অন্তৰ্ভুক্ত কৰা কৌশল গ্ৰহণ কৰা।  জনছন মহিলা পৰামৰ্শদাতা সমিতিৰ মুৰব্বী আছিল, চৰকাৰত মহিলাৰ অংশগ্ৰহণ বৃদ্ধিৰ কৌশলৰ বিষয়ে বাবাংগিদাৰ প্ৰশাসনক পৰামৰ্শ দিয়াৰ দায়িত্ব দিয়া হৈছিল। এই সমিতিখনে অন্যান্য বিষয়ৰ লগতে মহিলা পৰিক্ৰমা মন্ত্ৰালয় গঠনৰ পৰামৰ্শ আগবঢ়ায়।১৯৮৯ চনত মৰিয়ম বাবাংগিদাৰ সহযোগত মহিলাৰ বাবে ৰাষ্ট্ৰীয় আয়োগ গঠন হোৱাৰ পিছতহে এই মন্ত্ৰালয় গঠন হয়।
## তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
বোক্সী

**বোক্সী** (নেপালী: बोक्सी, ইংৰাজী: Boksi) নেপালৰ কিংবদন্তীমতে ডাইনীবিদ্যা, জৰা-ফুকা আৰু তন্ত্ৰৰ জ্ঞান থকা ব্যক্তি। তন্ত্ৰ-শাস্ত্ৰ আৰু শিৱপুৰাণৰ মতে বোক্সী বা বোক্সা হৈছে স্বাভাৱিক দেৱ বা দেৱীৰ পৰা পৃথক আৰু নিজস্ব ভাষা থকা নাৰী অথবা পুৰুষ। বোক্সীৰ এক ঐশ্বৰিক শক্তি আছে আৰু তেওঁলোক বিভিন্ন ৰোগ নিৰাময় কৰিবলৈ সক্ষম। এজন বোক্সিয়ে দেৱতা, দেৱী, ভূত, প্ৰেচ, পিশাচ বা ডাকিনিৰ পাৰ্থক্য চিনিবলৈ সক্ষম। যিকোনো দেৱী বা ডাইনীক আহ্বান কৰি তেওঁলোকৰ দ্বাৰা কোনো কাম কৰোৱাব পাৰে। পৌৰাণিক কাহিনী অনুসৰি শিৱৰ পত্নী পাৰ্বতীয়ে বোক্সী জ্ঞানৰ সৃষ্টি কৰিছিল। এই ক্ষমতা তেওঁ সাতগৰাকী ভগ্নীক দিছিল। সৰু ভগ্নীৰ পৰা এই জ্ঞান মানুহলৈ হস্তান্তৰ হোৱা বুলি বিশ্বাস কৰা হয়।

সাধাৰণতে বৃদ্ধ, অবিবাহিত বা বিধৱা মহিলাক বোক্সী বুলি অভিযোগ উত্থাপন হোৱাৰ সম্ভাৱনা বেছি।

## সমসাময়িক সংস্কৃতিত
বালকৃষ্ণ শৰ্মাৰ দ্বাৰা নেপালী ভাষাত ৰচিত শিশু মনোবিজ্ঞানৰ গ্ৰন্থ বোক্সী (Boksi) আৰু সুলক্ষন ভাৰতীৰ দ্বাৰা ৰচিত এখন সামাজিক নাটক বোক্সী কৌ ঘৰ (অনুবাদ: বোক্সীৰ ঘৰ) বোক্সীৰ পৰা অনুপ্ৰেৰিত৷

## আইন প্ৰণয়ন
নেপালৰ আইন অনুসৰি কাৰোবাক বোক্সি বুলি অভিযোগ কৰা ব্যক্তিজনে অপৰাধমূলক শাস্তিৰ সন্মুখীন হ’ব পাৰে লগতে তেওঁৰ এক লাখ নেপালী মুদ্ৰা পৰ্যন্ত জৰিমনা আৰু পাঁচ বছৰ পৰ্যন্ত কাৰাদণ্ড হ’ব পাৰে।

## তথ্য সংগ্ৰহ

শ্ৰেণী:কিংবদন্তিমূলক জীৱ
ডাপি

**ডাপি**() আফ্ৰিকান মূলৰ এটা শব্দ যিটো বাহামা, বাৰ্বাডোছ আৰু জামাইকাকে ধৰি বিভিন্ন কেৰিবিয়ান দ্বীপপুঞ্জত সাধাৰণতে ব্যৱহৃত শব্দ, যাৰ অৰ্থ ভূত বা আত্মা। শব্দটোৰ বানান কেতিয়াবা ডাফীও কৰা হয়।

ই একবচন আৰু বহুবচন দুয়োটা। কেৰিবিয়ান লোককথাৰ বেছিভাগেই ডাপিৰ আশে-পাশে ঘূৰি থাকে। ডাপিক সাধাৰণতে কু-অভিপ্ৰায় বুলি গণ্য কৰা হয় যিয়ে তেওঁলোকে লোৱা লোকসকলৰ ওপৰত দুৰ্ভাগ্য আৰু দুখ কঢ়িয়াই আনে।  কোৱা হয় যে ইহঁতে বেছিভাগেই ওলাই আহি ৰাতি মানুহক খেদি ফুৰে আৰু দ্বীপবোৰৰ বিভিন্ন ঠাইৰ মানুহে ইহঁতক দেখা বুলি দাবী কৰে। "ৰোলিং কালফ" (শৰীৰৰ চাৰিওফালে শিকলি থকা বুলি কোৱা এটা ভয়ংকৰ জীৱ), "তিনি ভৰিৰ ঘোঁৰা", আৰু "অল' হিগে"  অধিক দুৰ্নীতিপৰায়ণ আত্মাৰ উদাহৰণ।

লেছাৰ এন্টিলিছৰ বহু দ্বীপত ডাপিক জাম্বি বুলি জনা যায়। বাৰ্বাডোছেও ডাপি শব্দটো ব্যৱহাৰ কৰে আৰু ইয়াৰ অৰ্থ জামাইকাৰ দৰেই। ইয়াক বহুসংস্কৃতিৰ লণ্ডন ইংৰাজীতো ব্যৱহাৰ কৰা হয়, অৰ্থাৎ কাৰোবাক/কিবা এটাক "হত্যা" কৰা।

## উৎপত্তি
মধ্য আফ্ৰিকাৰ উৎপত্তি হোৱা এই ডাপি বান্টু লোককথাৰ অংশ। ডাপি হয় মৃত ব্যক্তিৰ আত্মাৰ প্ৰকাশ (মানুহ বা প্ৰাণী ৰূপত) হ'ব পাৰে, নহয় কোনো কু-অভিপ্ৰায়ক অতিপ্ৰাকৃতিক সত্তাৰ।
কিন্তু ডাপি শব্দটো গা ভাষাৰ পৰাই উৎপত্তি হোৱাৰ সম্ভাৱনা বেছি কাৰণ জামাইকাৰ আফ্ৰিকান লোককথা আৰু সংস্কৃতিৰ বেছিভাগেই আশান্তি জনগোষ্ঠীৰ পৰা আহিছে (ঘানাৰ পৰাও একেধৰণৰ কোৱাভাষী লোক)। ঘানাৰ গা ভাষাত এডোপৰ আক্ষৰিক অৰ্থ বামন, কিন্তু ঘানাৰ লোককথাত আত্মা বামন। ইয়াৰ উৎপত্তি বিশেষ আকান দিন দাপাৰ পৰাও হ’ব পাৰে, যিটো আকান মাহৰ Fwodwo ৰ প্ৰথম সোমবাৰৰ ৯ দিনৰ পিছত হয়। অৱশ্যে জামাইকাত কাৰোবাৰ মৃত্যুৰ পিছত তেওঁলোকে এই ৯ দিনীয়া পৰম্পৰা উদযাপন কৰে। ইয়াক "৯ ৰাতি" বুলি কোৱা হয় য'ত তেওঁলোকে বিশ্বাস কৰে যে আত্মাটো পূৰ্বপুৰুষৰ ভূমিলৈ ঘূৰি আহিবলৈ ৯ দিন লাগে। ডাপাৰ ওপৰত বিশ্বাস কৰা হয় যে পূৰ্বপুৰুষৰ আত্মাবোৰ নিজৰ গৃহভূমিলৈ উভতি যায়, যিটো জামাইকাৰ সৈতে এক ভাগ কৰা বিশ্বাস। ডাপা শব্দটোৱে হয়তো স্বৰবৰ্ণৰ পৰিৱৰ্তন ঘটাই বৰ্তমানৰ ডাপিলৈ পৰিণত হৈছে, যাৰ অৰ্থ পূৰ্বপুৰুষৰ আত্মা।
ওবিয়াত এজন ব্যক্তিৰ দুটা আত্মা আছে বুলি বিশ্বাস কৰা হয়—এটা ভাল আত্মা আৰু এটা পাৰ্থিৱ আত্মা। মৃত্যুৰ সময়ত ভাল আত্মাই ঈশ্বৰৰ বিচাৰ কৰিবলৈ স্বৰ্গলৈ যায়, আনহাতে পাৰ্থিৱ আত্মা শৰীৰৰ সৈতে কফিনত তিনিদিন থাকে, য'ত উপযুক্ত সাৱধানতা অৱলম্বন নকৰিলে আৰু ডাপি হিচাপে দেখা দিলে ই পলায়ন কৰিব পাৰে।

## তথ্য সংগ্ৰহ

শ্ৰেণী:কিংবদন্তি
ডিবুক

ইহুদী পৌৰাণিক কাহিনীত **ডিবুক** (অৰ্থাৎ 'আঁকোৱালি লোৱা' বা 'আঁকোৱালি লোৱা') হৈছে মৃত ব্যক্তিৰ স্থানান্তৰিত আত্মা বুলি বিশ্বাস কৰা দুৰ্নীতিপৰায়ণ আত্মা।   কথিতভাৱে ই নিজৰ লক্ষ্যত উপনীত হোৱাৰ পিছত গৃহস্থৰ শৰীৰ এৰি যায়, কেতিয়াবা ভূত-প্ৰেত খেদি পঠিওৱাৰ পিছত।

## ব্যুৎপত্তিবিজ্ঞান
Dybbuk হিব্ৰু শব্দ דִּיבּוּק dibūq ৰ পৰা আহিছে, যাৰ অৰ্থ হৈছে 'সংলগ্নতাৰ এটা ক্ষেত্ৰ', যিটো דָּבַק dāḇaq 'আঁকোৱালি লোৱা' বা 'আঁকোৱালি লোৱা' ক্ৰিয়াৰ পৰা উদ্ভৱ হোৱা এটা নামমাত্ৰ ৰূপ।

## ইতিহাস
এই শব্দটো প্ৰথমে ষোড়শ শতিকাৰ কেইবাটাও লেখাত দেখা যায়, যদিও ১৯২০ চনত এছ এন-স্কাইৰ নাটক দ্য ডাইবুকে এই ধাৰণাটোক সাহিত্যিক মহলত জনপ্ৰিয় নকৰালৈকে মূলসুঁতিৰ পণ্ডিতসকলে ইয়াক আওকাণ কৰিছিল। 
পূৰ্বৰ আধিপত্যৰ বিৱৰণ (যেনে জোচেফাছে দিয়া) ভূতৰ নহয়, আসুৰৰ আধিপত্যৰ বিৱৰণী আছিল। এই বিৱৰণীসমূহে জনসাধাৰণৰ মাজত গতানুগতিকতা প্ৰতিৰোধমূলক ব্যৱস্থা হিচাপে পোষকতা কৰিছিল। ১৯৩৭ চনত মিচাল ৱাচিনস্কিৰ এছ এন-স্কাইৰ য়িদ্দিছ নাটকৰ আধাৰত নিৰ্মিত দ্য ডাইবুক ছবিখনক য়িদ্দিছ চলচ্চিত্ৰ নিৰ্মাণৰ অন্যতম ক্লাছিক ছবি বুলি গণ্য কৰা হয়।

ৰাব্বি যোৱেল টেইটেলবাম, সাতমাৰ ৰেব্বে (১৮৮৭–১৯৭৯) এজন ব্যক্তিক মনোৰোগ বিশেষজ্ঞৰ পৰামৰ্শ ল'বলৈ পৰামৰ্শ দিছিল বুলি কোৱা হৈছে।

পৰম্পৰাগতভাৱে ডিবুকসকল পুৰুষৰ আত্মা হোৱাৰ প্ৰৱণতা আছিল। হাইয়িম ভিটালৰ মতে মহিলাসকলে ডিবুক হ'ব নোৱাৰে কাৰণ তেওঁলোকৰ আত্মাই গিলগুলত অংশগ্ৰহণ নকৰে। 
কেতিয়াবা এই আত্মাবোৰে বিয়াৰ প্ৰাকক্ষণত নাৰীক আৱৰি ধৰে বুলি কোৱা হৈছিল, সাধাৰণতে যৌনভাৱে মহিলাসকলৰ যোনিৰ মাজেৰে প্ৰৱেশ কৰি, যিটো আন-স্কাইৰ নাটকত দেখা যায়। কিন্তু পুৰুষ আৰু ল'ৰাকো আৱৰি ধৰিব পাৰিছিল।

মানসিক সাহিত্যত ডিবুকক হিষ্টেৰিক চিনড্ৰম বুলি বৰ্ণনা কৰা হৈছে।

## বহিষ্কাৰ

পৰম্পৰাগত ইহুদী সম্প্ৰদায়ত ডিবুক ধাৰণাটোৱে যৌন আগ্ৰহকে ধৰি অগ্ৰাহ্যযোগ্য আগ্ৰহ প্ৰকাশ কৰাৰ সামাজিকভাৱে গ্ৰহণযোগ্য উপায় হিচাপে কাম কৰিছিল।  ইহুদী ৰহস্যবাদ আৰু লোককথাৰ ভিতৰত বিশেষকৈ কাবালিষ্টিক পৰম্পৰাত এই কু-অভিপ্ৰায়ী আত্মাক দূৰ কৰিবলৈও সুৰক্ষামূলক পদ্ধতি ব্যৱহাৰ কৰা হৈছিল। তেনে এটা প্ৰথা হ’ল ঘৰৰ দুৱাৰৰ খুঁটাত মেজুজাহ—নিৰ্দিষ্ট তওৰাতৰ পদ লিখা চৰ্মপত্ৰৰ টুকুৰা—সংলগ্ন কৰা। মেজুজাহ মূলতঃ বিশ্বাস আৰু ঈশ্বৰৰ আজ্ঞা পালনৰ সোঁৱৰণী হিচাপে কাম কৰিলেও ইয়াক ডিবুককে ধৰি ক্ষতিকাৰক আত্মাৰ বিৰুদ্ধে সুৰক্ষামূলক তাবিজ হিচাপেও গণ্য কৰা হয়। জোহাৰ, এটা মূল কাবালিষ্টিক গ্ৰন্থ, কৈছে যে সঠিকভাৱে সংলগ্ন কৰা মেজুজাহে এনে সত্তাক ঘৰত প্ৰৱেশ কৰাত বাধা দিব পাৰে। ইয়াৰ উপৰিও ইহুদী লোককথাত এনে বিৱৰণো অন্তৰ্ভুক্ত কৰা হৈছে য'ত অৱহেলিত বা অনুচিতভাৱে ৰক্ষণাবেক্ষণ কৰা মেজুজ'টে ঘৰবোৰ ডাইবুক দখলৰ প্ৰতি সহজলভ্য কৰি তোলে বুলি বিশ্বাস কৰা হৈছিল। এই দৃষ্টিভংগীসমূহে ইহুদী জীৱনত মেজুজাৰ দ্বৈত ভূমিকাক গুৰুত্ব দিয়ে। বিশ্বাসৰ প্ৰতীক আৰু আধ্যাত্মিক সুৰক্ষা দুয়োটা হিচাপে।

## তথ্য সংগ্ৰহ

শ্ৰেণী:কিংবদন্তি
প্ৰিয়া ছাৰাইয়া

**প্ৰিয়া ছাৰাইয়া** (ইংৰাজী: Priya Saraiya; জন্ম: ১৯ নৱেম্বৰ ১৯৮৪) এগৰাকী বলীউডৰ ভাৰতীয় নেপথ্য গায়িকা আৰু গীতিকাৰ। তেওঁ হিন্দী চলচ্চিত্ৰ আৰু গুজৰাটী গীতৰো এগৰাকী মঞ্চ গায়িকা।

## শিক্ষা আৰু প্ৰাথমিক জীৱন
প্ৰিয়া পাঞ্চাল নামেৰেও পৰিচিত প্ৰিয়া ছৰাইয়াই ছয় বছৰ বয়সৰ পৰাই গান গাবলৈ আৰম্ভ কৰিছিল। মুম্বাইৰ গন্ধৰ্ব মহাবিদ্যালয়ৰ পৰা হিন্দুস্তানী ধ্ৰুপদী সংগীতৰ প্ৰশিক্ষণ লৈছিল।  লণ্ডনৰ ট্ৰিনিটি কলেজ অৱ মিউজিকৰ মুম্বাই শাখাৰ পৰা তেওঁ পশ্চিমীয়া সংগীতৰ প্ৰশিক্ষণ লৈছে।

সংগীত পৰিচালক কল্যাণজী–আনন্দজীৰ লিটল ৱাণ্ডাৰছ/ লিটল ষ্টাৰছ গোটৰ শিশু শিল্পী হিচাপে সমগ্ৰ বিশ্বৰ বহু ঠাই ভ্ৰমণ কৰি মঞ্চত অনুষ্ঠান পৰিবেশন কৰিছিল। তেওঁলোকৰ অধীনতো তেওঁ প্ৰশিক্ষণ গ্ৰহণ কৰিছে।

## ব্যক্তিগত জীৱন
১৯৮৪ চনৰ ১৯ নৱেম্বৰত ভাৰতৰ মুম্বাই চহৰত প্ৰিয়া ছাৰাইয়াৰ জন্ম হৈছিল৷ শচীন–জিগৰ সংগীত যুটিৰ অন্যতম সংগীতজ্ঞ জিগৰ ছাৰাইয়াৰ সৈতে বিবাহপাশত আবদ্ধ হয়৷ তেওঁলোকৰ সহযোগী হিচাপে তেওঁ বলীউডৰ বাবেও গীত গাইছে৷

## তথ্য সংগ্ৰহ

শ্ৰেণী:ভাৰতীয় কণ্ঠশিল্পী
হীৰাবাই বৰোদেকৰ

**হীৰাবাই বৰোদেকৰ **  (;  ১৯০৫–১৯৮৯) এগাৰীক ভাৰতীয় কিৰানা ঘৰানাৰ হিন্দুস্তানী শাস্ত্ৰীয় সংগীত কণ্ঠশিল্পী। তেওঁ ওস্তাদ আব্দুল ৱাহিদ খানৰ শিষ্যা আছিল। কলাৰ ক্ষেত্ৰখনলৈ আগবঢ়োৱা অৱদানৰ বাবে তেওঁক সংগীত নাটক একাডেমী বঁটা আৰু পদ্মভূষণেৰে সন্মানিত কৰা হৈছিল।
## সংগীত জীৱন
১৫ বছৰ বয়সত কেছৰবাই কেৰকাৰৰ পৃষ্ঠপোষকতাত হীৰাবাইয়ে প্ৰথমবাৰৰ বাবে ৰাজহুৱা অনুষ্ঠানত অংশ লয়।

খয়াল, থুমৰী, মাৰাঠী নাট্য সংগীত, ভজন আদি বিষয়ত তেওঁ পাৰংগদ আছিল। হিন্দুস্তানী শাস্ত্ৰীয় সংগীতক জনসাধাৰণৰ মাজত জনপ্ৰিয় কৰি তোলাৰ কৃতিত্ব তেওঁক দিয়া হয়। তেওঁ ভাৰতৰ মহিলা শিল্পীৰ কনচাৰ্টৰ পথ প্ৰদৰ্শক আছিল। ভাৰতত টিকটৰ ব্যৱস্থা থকা কনচাৰ্টৰ প্ৰচলন কৰা প্ৰথমগৰাকী মহিলা শিল্পী। তেওঁৰ ‘তাৰ সা’ৰ পৰিবেশন অতি জনপ্ৰিয় হৈ পৰিছিল আৰু এয়া তেওঁৰ পৰিচয় হৈ পৰিছিল। তেওঁ কিৰানা ঘৰানাক অধিক জনপ্ৰিয় আৰু সমৃদ্ধ কৰি তুলিছিল।

হীৰাবাইয়ে "সুবৰ্ণ মন্দিৰ", "প্ৰতিভা", "জনাবাই", আৰু "মিউনিচিপালিটি"কে ধৰি কেইবাখনো চিনেমাত অভিনয় কৰিছিল। তেওঁ ছোৱালীক সংগীত শিকোৱাৰ উদ্দেশ্যে "নুতন সংগীত বিদ্যালয়" নামৰ সংগীত বিদ্যালয় এখনো আৰম্ভ কৰে। বিদ্যালয়খনত কেইবাখনো নাটক মঞ্চস্থ কৰা হয়।

হীৰাবাই নিজৰ কেৰিয়াৰৰ আৰম্ভণিতেই এগৰাকী ৰেকৰ্ডিং আৰ্টিষ্ট হৈছিল। (তেওঁৰ ৭৮ আৰ পি এম ৰেকৰ্ডিং আৰ.পি.জিয়ে তেওঁলোকৰ ক্লাছিকেল গোল্ড ছিৰিজৰ কেছেটত পুনৰ মুকলি কৰিছে)। তেওঁক "গানহীৰা" উপাধি দিয়া হৈছিল।

## তথ্য সংগ্ৰহ

## বাহ্যিক সংযোগ
* Hirabai Barodekar at Lastfm
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:ভাৰতীয় শাস্ত্ৰীয় কণ্ঠশিল্পী